Den ultimative AdWords-guide: Sådan kommer du godt i gang\nHjem » Blog » Den ultimative AdWords-guide: Sådan kommer du godt i gang\nAf Kim Petersen – Updated at 19. september 2016\nAnnoncering på Google er ekstremt effektivt til at skabe opmærksomhed omkring din virksomhed og øge salget af dine produkter eller ydelser. Med Google AdWords kan du nemlig få fat i kunderne, når de søger efter lige netop det, du sælger. Annoncer både over og omkring Googles organiske søgeresultater, sikrer dig maksimal synlighed.\nDet kan virke uoverskueligt at komme i gang med Google AdWords, hvis du er begynder, men med denne udvidede begynderguide kan du allerede i dag få opsat en god annoncekampagne. Snart herefter vil nye kunder begynde at klikke sig ind på dine sider, så du kan sælge til dem.\nJeg vil hjælpe dig med at få opsat din kampagne korrekt, så du ikke begår samme fejl som mange andre nystartede AdWords-annoncører.\nSandheden er nemlig, at AdWords-annoncering let kan udvikle sig til en ren udgift for dig, hvis du ikke behersker nogle af de mest grundlæggende principper inden for annoncering på Google.\nMen med denne guide kan du og din virksomhed komme godt i gang med AdWords-annonceringen på ganske kort tid. Du får konkrete redskaber til at undgå de mest udbredte faldgruber og samtidig en grundlæggende viden om, hvad der skal til for at skabe profit med din annoncering.\nFire fordele ved en god kampagnestruktur\nTrin-for-trin guide til kampagneoprettelse\nSådan opbygger du annoncegrupper\nSådan får du inspiration til nye søgeord\nSådan finder du dine søgeords Quality Score\nBud og budget\nBeregn den reelle pris for en annonce\nBeregn dit maksimale bud\nSådan finder du det estimeret bud for at være øverst på side 1\nDet daglige budget\nLav dit eget estimat for dagligt budget\nAt skrive annoncer til AdWords\nForlæng din overskrift – sådan gør du\nFind den bedste annonce\nOpret relevante annonceudvidelser\nSådan opretter du undersidelinks\nÆndring af bud på mobil\nOptimering af kampagne\nSådan opsætter du en konverteringssporing\nEn gennemsnitlig konverteringsfrekvens\nOptimering af annoncer\nOptimering af søgeord og søgeudtryk\nSådan finder du søgeudtryk\nVigtigt om fleksible søgeord\nOptimering til mobil eller desktop\nTjek dine kampagner og annoncegrupper på mobil\nFor at komme i gang med AdWords-annoncering på Google skal du have oprettet én eller flere kampagner på din AdWords-konto. Du kan oprette en AdWords-konto her.\nDet er meget vigtigt, at du fra start har en god kampagnestruktur på din konto.\nDu kan sammenligne din kampagnestruktur med indretningen af en fysisk butik, hvor varegrupper står placeret sammen. En kampagne bør normalt være en overordnet varegruppe og kan derfor regnes som den første grovsortering af dine varer.\nHar du for eksempel en elektronikbutik, hvor du sælger både kaffemaskiner, mobiltelefoner og computere, kan du oprette separate kampagner for disse produktgrupper.\nDet kan også være relevant at oprette separate kampagner for enkelte populære mærker i din branche, der bliver søgt meget på. I disse kampagner kan du oprette annoncegrupper med de forskellige produkter inden for disse mærker.\nDer er flere gode grunde til, at du bør have en god kampagnestruktur på din AdWords-konto:\n1) Du får et supergodt overblik over hele din konto. Du kan lynhurtigt se, hvilke kampagner der præsterer godt, og hvilke kampagner du måske skal justere på for at få dem til at præstere bedre.\nHar du oprettet kampagner for eksempelvis ”computere” og ”kaffemaskiner” og ser, at din computerkampagne giver dig et pænt overskud, kan du skrue op for dit daglige budget på netop denne kampagne.\nKan du derimod se, at salget af kaffemaskiner går dårligt, må du optimere din kaffemaskinekampagne for at gøre den rentabel. Du kan eventuelt starte med at nedjustere dit daglige budget på denne kampagne og flytte en del af dit budget over på computerkampagnen indtil, du har gjort kaffemaskinekampagnen rentabel.\n2) Der er en række vigtige indstillinger, der kun er tilgængelige på kampagneniveau. Det er eksempelvis annonceplanlægning, hvor du styrer, hvornår dine annoncer vises, det er også muligheden for geografisk målretning og ikke mindst styring af det dagligt budget.\nFinder du ud af, at en af dine produktertyper sælger rigtigt godt i Jylland, mens de resterende af dine produkter klarer sig dårligere, vil det være optimalt at kunne op- og nedjustere dine bud efter landsdel.\nDet kan du kun gøre, hvis du har separate kampagner til dine produktgrupper.\n3) Du kan bedre sortere i dit varesortiment, hvilket i sidste ende kan give dig billigere klik og flere konverteringer, fordi du bedre er i stand til oprette annoncegrupper med meget tætforbundne søgeord og tilhørende annoncer.\nHar du kun én kampagne med et utal af annoncegrupper, kan det være meget svært at holde overblikket, hvis du gerne vil lave en finsortering af dine produkter.\nSælger du eksempelvis mange spil til konsoller, kan du med fordel oprette separate annoncegrupper for de forskellige mærker af konsoller, så du kan målrette dine annoncer helt præcist. I det tilfælde er det en god idé at oprette en kampagne for konsolspil med 4-5 annoncegrupper svarende til de konsoller, du sælger spillet til.\nNår du opretter din kampagnestruktur er det vigtigt, at du nøje overvejer, hvor tætmasket din inddeling skal være. Opret gerne flere kampagner, så du undgår kampagner med alt for mange annoncegrupper. Det kan hurtigt blive et uoverskueligt roderi.\n4) Du er godt rustet til fremtidige udvidelser af ydelser, du tilbyder, eller et større produktsortiment i din virksomhed. Med en solid struktur fra start kan du let indsætte nye kampagner og annoncegrupper i eksisterende kampagner på kort tid og stadigvæk bevare overblikket på din konto.\nDet er let og ligetil at oprette en kampagne, dog findes der nogle trin i oprettelsen, du skal være særligt opmærksom på. Herunder vil jeg gennemgå, hvordan du opretter dine kampagner bedst muligt.\n1) Det første du bør gøre (også før du indtaster navnet på kampagnen) er at vælge ”kun søgenetværk” og sætte flueben i ”alle funktioner”. Det betyder, at dine annoncer bliver fundet, når en person laver en almindelig Google-søgning og på andre websider, der deltager i Googles søgenetværk.\n2) Dernæst giver du din kampagne et passende navn, der beskriver varegruppen, den skal indeholde.\n3) Nu kommer vi til et vigtigt punkt: Under ”geografiske områder” skal du målrette mod de områder/lande/byer, hvor dine annoncer skal vises.\nFor de fleste webshops vil det være naturligt at vælge Danmark, da en webshop normalt sender over hele landet.\nMen har du eksempelvis en fysisk butik i Odense, kan det være, du kun vil vise dine annoncer til personer, der bor i eller viser interesse for denne by.\nFor kun at vise dine annoncer til personer i Odense markerer du ”Lad mig vælge”, indtaster ”Odense” i feltet og klikker ”Tilføj”.\nSkal du målrette mod flere byer, gentager du blot proceduren.\n4) Under punktet ”placeringsmuligheder” har du tre valgmuligheder. Som udgangspunkt kan du lade markeringen stå i ”person der befinder sig på, søger efter eller får vist sider om min målrettede placering”.\nHar du målrettet dine annoncer mod Odense, kan en person der søger på eksempelvis ”computerbutik i Odense” stadigvæk se din annonce, selvom vedkommende bor i Aalborg. Dette kan være ekstra fordelagtigt i ferieperioder, hvor du måske får besøg af et væld af turister fra andre byer eller lande.\nDu kan også vælge at flytte markeringen ned i ”personer på min målrettede geografiske placering”, så skal personen befinde sig i området for at få annoncen vist. Hvis du vil undgå klik fra for eksempel udenlandsdanskere, kan denne mulighed være relevant.\nEndeligt kan du vælge muligheden ”personer der søger efter eller får vist sider om min geografisk målrettede placering”. Her vises annoncen ikke til folk, der befinder sig i området, men kun til folk, der søger efter dit valgte område fra et andet sted. Denne mulighed benyttes af de færreste, men kan være fordelagtig at bruge for eksempelvis en turistattraktion, der kun vil annoncere til turister, der er ved at planlægge sin ferie hjemmefra.\n5) Under ”sprog” skal du vælge, hvilke sprog du vil rette din annoncering mod.\nSprogindstillingen er det sprog, din computer er sat op til bruge. For langt de fleste danskere vil det være dansk, men har du eksempelvis en engelsk Windows-version, vil du – selvom du snakker dansk – ikke se annoncer, der kun er sat op til dansk.\nDerfor bør du vælge både dansk og engelsk som sprog i dine annoncer.\n6) Nu skal du vælge budstrategi og budget. Du kan vælge at få AdWords-systemet til at styre dine bud, eller du kan gøre det selv.\nSom udgangspunkt skal du vælge at styre dine bud manuelt. På denne måde har du fuld kontrol over, hvad et klik er værd for dig.\nVælger du at lade AdWords-systemet styre dine bud, vil systemet altid forsøge at opnå det maksimale antal klik inden for dit daglige budget – også klik, du måske ikke er interesseret i, fordi de er for dyre for dig i forhold til den vare eller ydelse, du sælger.\nEfter du har valgt ”Jeg indstiller manuelt mine bud for klik”, skal du angive et standardbud.\nDet er beløbet, det maksimalt må koste dig, hver gang en potentiel kunde klikker på din annonce. Du kan altid ændre dette bud senere.\nJeg vil senere i guiden i afsnittet Bud og budget gennemgå, hvordan du kan sætte et passende bud for dine annoncegrupper og søgeord.\nEfter du har indtastet dit bud, skal du indtaste dit daglige budget. Altså det beløb du ønsker at bruge pr. kampagne pr. dag.\nStart med et passende beløb for dig, men undgå et for lavt beløb til at starte med, da du ellers ikke får nok data til at optimere din kampagne ud fra.\n7) Under ”leveringsmetode” skal du som udgangspunkt vælge ”accelereret”, da det vil betyde, at du ikke mister visninger af din annonce, når en kunde søger på dine søgeord.\nHar du sat dit budget, dine bud og dine søgeordstyper korrekt, vil du opbruge dit budget kl. 23.59 eller meget tæt herpå.\n8) Spring henover punkterne ”annonceudvidelser” – dem kommer vi til senere.\nUnder ”avancerede indstillinger” springer du alt over på nær indstillingerne for ”annoncelevering, annoncerotation, frekvensstyring.”\nHer anbefaler jeg, at du sætter markering i én af de to sidste muligheder, fordi dine annoncer så vil rotere over længere tid, og du dermed får et langt bedre grundlag for at kunne udvælge den bedste annonce i en annoncegruppe, når du har data nok. Hvis du vælger at optimere til klik eller konverteringer, kan Google være for hurtig til at dømme på et dårligt datagrundlag.\n9) Klik “Gem og fortsæt” – Tillykke! Nu har du opsat din første kampagne.\nI den kampagne, du netop har oprettet, skal du nu have opbygget forskellige annoncegrupper. En annoncegruppe er en samling af nært beslægtede produkter eller ydelser med tilhørende søgeord.\nEr du i tvivl om, hvordan du mest fornuftigt bygger dine annoncegrupper op, kan du tage udgangspunkt i dit website. På dit website vil der typisk være en hovedmenu og nogle tilhørende undermenuer.\nPå vores fiktive elektronik-webshop kunne hovedmenuerne for eksempel være ”computere”, ”kaffemaskiner”, og ”mobiltelefoner”. Dem skulle du gerne have oprettet som kampagner.\nUndermenuen til ”computere” kunne så være ”bærbare computere” og ”stationære computere”. Disse to undermenupunkter vil så fungere som annoncegrupper.\nHar du nogle helt bestemte produkter, som du ved er populære og sælger godt, kan du oprette en specifik annoncegruppe for ét enkelt produkt for dermed at kunne lave en helt præcis og målrettet annonce – kun til de personer, der søger efter netop dét ene produkt.\nDet giver dig i sidste ende billigere klik og en højere konverteringsprocent.\nDu kan oprette 20.000 annoncegrupper i en kampagne, så det er muligt at lave meget målrettede og tætgrupperede annoncegrupper.\nBemærk: Du kan allerede nu oprette annoncer og søgeord til dine annoncegrupper, men jeg foreslår, at du venter og blot klikker ”gem annoncegruppe”.\nGrundstenen i hele AdWords-systemet er tilføjelsen af søgeord – også kaldet nøgleord eller keywords. Søgeord er de ord eller hele sætninger, som du ønsker at blive fundet på.\nDine søgeord skal naturligvis stemme overens med din annoncegruppe og den landingsside, du leder dine besøgende ind på, når de klikker på din annonce.\nJo bedre dine søgeord matcher din annonce og landingsside, jo billigere vil det blive for dig at annoncere – groft sagt.\nHar du en annoncegruppe for ”bærbare computere”, bør du have søgeord i denne annoncegruppe, som er nært beslægtede med denne søgeterm.\nDer findes fire søgeordstyper, du kan gøre brug af.\nFleksibel søgning med modifikatorer\nSætning som søgeord\nFleksibel søgning er den søgning, der bruges som standard for alle dine søgeord, hvis du ikke selv angiver en anden søgeordstype.\nFleksibel søgning er den bredeste søgeordstype, mens eksakt søgning er den mest præcise.\nPå en fleksibel søgning for bærbare computere bliver din annonce fundet på alt, hvad der har at gøre med bærbare computere – også selvom nøgleordet bærbare computere ikke nødvendigvis indgår i søgetermen.\nDerfor vil annoncen dukke op på søgninger efter brugt bærbar computer, computer bærbar reparation, den bedste bærbare computer i verden, kan man spille spil på en bærbar computer?, computer taske til bærbar, test af laptops og så videre.\nDet er ikke en fordel for de fleste webshopejere. Derfor kan du indsnævre dit publikum ved at bruge nogle af de andre søgeordstyper.\nVed at bruge modifikatorer kan du bestemme, at visse ord skal være en del af søgetermen. Disse skrives som +bærbar +computer.\nVed at bruge sætning som søgeord kan du bestemme, at din annonce skal vises, hver gang en bestemt søgeordssætning bliver brugt. Denne skrives med citationstegn rundt om. Bruger du sætning som søgeord kan din annonce blive fundet på ”gode bærbare computere”, ”dårlige bærbare computere”, ”bærebare computere der er gode til spil”, men ikke på ”computer bærbar”\nEksakt søgning skal du bruge, hvis du kun ønsker at blive fundet på lige præcis det ord eller den sætning, du angiver. Eksakt match skrives således [bærbare computere]. Så vil du kun blive fundet på den helt nøjagtige søgning efter dette, præcis som du har skrevet det.\nFor at blive fundet på de søgetermer, der rent faktisk vil føre til salg, kan du groft sagt vælge to veje.\nBruge eksakt match – normalt vil [køb bærbare computere] være langt bedre end [bedste bærbare computer på nettet] – også selvom du måske mener, du har den bedste bærbare computer i verden.\nBruge én eller flere af de andre søgeordstyper og tilføje en række negative søgeord, hvilket jeg beskriver lidt senere i guiden.\nDet kan være lidt af en gætteleg at vide helt præcist, hvilke ord eller fraser dine potentielle kunder vælger at bruge for at finde frem til dine produkter.I AdWords-systemet kan du finde et søgeordsværktøj, der hedder Keyword Planner eller Søgeordsplanlægning på dansk. Med dette værktøj kan du både finde nye søgeord og se et estimat for, hvor mange personer der søger på disse ord pr. måned.\nDu finder Keyword Planner her eller ved klikke på “værktøjer” i øverste menu og dernæst “søgeordsplanlægning”. For at komme i gang indtaster du et relevant søgeord for eksempel bærbare computere i feltet “Søg efter nye søgeords- og annoncegruppeidéer”.\nOg frem kommer en hel liste af forslag til søgeord og annoncegrupper. Vær dog opmærksom på, at du bør sortere i disse idéer, for systemet fortæller dig intet om, hvor rentable disse søgeord er for dig.\nI de øvrige kolonner kan du blandt andet se antal månedlige søgninger på søgeordet, konkurrencen på søgeordet – altså hvor mange øvrige annoncerører der annoncerer på dette ord eller denne frase. Du kan se bort fra ”foreslået bud” da dette estimat ikke tager højde for dine mål med annonceringen.\nAlle dine søgeord bliver påhæftet en såkaldt Quality Score eller på dansk Kvalitetsresultat. Quality Score måles på en skala fra 1-10, hvor 10 er den højest opnåelige score. Jo bedre overensstemmelse og relevans der er mellem søgeord, annoncen og din landingsside, jo højere Quality Score vil du få.\nUd over relevans spiller klikraten på dine annoncer også en væsentlig rolle, når Quality Score bliver beregnet. Du kan tænke på et klik på din annonce som en brugers stemme på, at din annoncen er god.\nSelv med meget høj relevans kan du risikere en lav Quality Score, hvis der ikke er mange personer, der klikker på dine annoncer.\nGå ind under fanebladet ”søgeord”, derefter klik på ”kolonner” og ”tilpas kolonner”. Klik dernæst på ”attributter” og klik ”tilføj” på ”Kval.res”.\nQuality Score bruges sammen med dit maksimale bud til at fastlægge din annonceposition i relation til de andre annoncører, der annoncerer på samme søgeord og søgefraser som dig.\nDe to tal ganges med hinanden og giver dit søgeords Ad Rank eller på dansk Annoncerangering.\nDu kan godt ligge på en højere annonceposition end dine konkurrenter, hvis dit søgeords Quality Score er højere end dine konkurrenters. Google er nemlig først og fremmest interesseret i at vise de mest relevante annoncer til sine brugere.\nEn forbedring af et søgeords Quality Score kan derfor forbedre din Ad Rank for samme maksimale bud eller holde din placering for et billigere maksimalt bud.\nI de tilfælde, hvor du ikke finder det rentabelt at byde et søgeord op på en højere position, kan du opnå en højere Ad Rank ved at forbedre din Quality Score.\nI nedenstående eksempel kan du se, hvor meget en god Quality Score (QS) betyder for dig i forhold til at opnå højere annoncepositioner.\nAnnoncør QS Maks. bud Ad Rank Annonceposition\nAnnoncør #1 2 32kr 64 3\nAnnoncør #2 4 15kr 60 4\nAnnoncør #3 7 10kr 70 2\nAnnoncør #4 10 8kr 80 1\nNegative søgeord er i al sin enkelthed søgeord, du ikke ønsker at blive fundet på. Det kan være en god idé at fjerne din annonce fra alle søgninger, der ikke har noget med salg at gøre – for eksempel ”gratis”, ”sammenligning”, ”test” og så videre. Det kan også være produkter, du ikke har i dit sortiment, men som stadigvæk kunne tænkes at give en visning af en af dine annoncer.\nEr der for eksempel et eller flere mærke, du ikke sælger, bør de indgå som negative søgeord. På den måde vil din annonce ikke blive vist på søgetermen ”Lenovo bærbar”, hvis du ikke sælger computere fra Lenovo.\nNegative søgeord kan du angive for hele din kampagne og på annoncegruppeniveau. Det er vigtigt, at du ikke sjusker med negative søgeord. Sæt dig ned og lav en liste med alle de relevante ting, du IKKE sælger.\nDu kan sætte dit maksimale manuelle bud på både annoncegruppeniveau og søgeordsniveau. Du vil aldrig kunne komme til at betale mere for et klik end din maksimale budsætning.\nOftest kommer du til at betale et noget mindre beløb pr. klik end dit maksimale bud. Det beløb, du rent faktisk kommer til at betale, bliver udregnet efter følgende formel:\nAd Rank på den annoncør, der ligger lige under dig / din egen Quality Score\nHvis annoncøren under dig har en Ad Rank på 28 (Quality Score på 7 og et bud på 4 kr.), og du har en Ad Rank på 30 (Quality Score på 10 og et bud på 3 kr.), kommer du til at betale 28 / 10 = 2,80 kroner – selvom du var villig til at betale 3 kroner.\nHvad dit maksimale bud bør eller skal være afhænger af en række faktorer.\nDen faktor, du først og fremmest bør tage i betragtning, er profitten (i kroner – ikke procent) på den eller de produkter, du annoncerer for.\nHvis du sælger USB-nøgler til 60 kroner stykket, hvor du kun tjener få kroner på et salg, er det ikke en god forretning med et højt maksimalt bud. Men sælger du dyrt computerudstyr til mange tusinde kroner, hvor der også er en større profit, kan du sætte et højere bud.\nDu kan beregne dit maksimale bud, når du kender din profit og din konverteringsfrekvens. Hvis du tjener 100 kroner for hvert salg af en vare, må du maksimalt bruge 100 kroner på at få et salg af den pågældende vare, hvis ikke du skal have underskud på din AdWords-annoncering.Du skal dog også tage højde for, at du ikke sælger til alle. Hvis din konverteringsfrekvens er 2 %, kan du beregne dit maksimale bud ved at sige 100 * 2 / 100 = 2 kroner. Altså bør du indstille dit maksimale bud til 2 kroner, for som du nu ved, betaler du normalt mindre end dit maksimale bud. Derfor kan du få profit på din AdWords-annoncering, hvis din konverteringsfrekvens holder. Formlen er:\nMaks. bud = Profit * Konverteringsfrekvens i procent\nDet kan give mening at byde mere end det maksimale bud, du beregner med denne formel, hvis du finder ud af, at en del af dine kunder foretager mere end ét køb og dermed øger din profit.\nJo højere din konverteringsfrekvens er, jo højere kan du byde, uden at du får underskud på din annoncering.\nUd over dit produkts profit afhænger dit maksimale bud af, hvor højt på Google du ønsker at ligge, hvor mange konkurrenter du har på dine søgeord og endeligt, hvor aggressivt disse konkurrenter byder.\nDu vil naturligvis få flest klik jo højere på Google, du ligger, men du bør overveje om det også er den ”rigtige” type klik, du får. Jo højere du ligger, jo flere ”nysgerrige” klik vil du få, og det kan være klik, som ikke fører til salg. Derfor påvirker de din konverteringsfrekvens i negative retning.\nEr der mange søgninger på dit søgeord, kan det godt betale sig at ligge på positionerne ude til højre for de organiske søgeresultater, mens du på søgeord med få visninger stort set altid bør ligge i top 3 for at opnå nok søgevolumen.\nDu kan få vist det estimerede bud for at ligge øverst på side 1, men vær opmærksom på, at dette ikke altid passer (se den grønne firkant herunder).\nDerfor må du hele tiden holde øje med din rangering, som du også kan på dine søgeord, annoncegrupper og annoncer (rød firkant).\nGå ind under fanebladet ”søgeord”, klik derefter på ”kolonner” og ”tilpas kolonner”. Klik dernæst på ”attributter” og klik ”tilføj” på ”Est.bud for eksp. øverst på siden”.\nDu kan komme ud for, at du skal bruge et så højt bud for at ligge på toppositionerne, at du ikke længere kan tjene penge på det. I dette tilfælde er der fire løsninger:\nHvis din Quality Score er lav på søgeordet, kan du forsøge at øge din Quality Score og dermed opnå en bedre Ad Rank ved samme maksimale bud.\nKonverteringsoptimering af din landingsside. Forsøg at få flere besøgende til at købe fra dig, når de besøger din side. Du kan også indsnævre dine søgeord med eksempelvis ”eksakt match”, så du kun får meget relevant trafik ind på din side. Det giver en højere konverteringsfrekvens og dermed færre “spildte kliks”. På denne måde kan du øge dit maksimale bud og forbedre din Ad Rank.\nFokusere på andre søgeord, hvor konkurrencen er mindre. Det kunne for eksempel være helt specifikke modeller eller mærker i stedet for mere generiske termer for det samme.\nSe om du kan lave tiltag rent forretningsmæssigt, der gør, at profitten på dit produkt bliver større, uden du mister salg. Herved vil du også kunne byde en anelse mere pr. klik.\nDu skal indstille dit daglige budget på kampagneniveau, og snart melder det første vigtige spørgsmål sig:\n”Hvor stort et AdWords-budget skal jeg have?”\nDesværre er der intet enkelt svar, men læg aldrig et budget på et højere beløb, end du har råd at miste.\nSelvom du forhåbentligt får en indtægt med din AdWords-annoncering, må du ikke gå ud fra, at det bliver en hurtig succes. Det kan nemlig kræve lidt tid, før du får tilpasset dine kampagner til at køre optimalt og skabe profit.\nOmvendt er det vigtigt, at dit budget er så tilpas højt, at du kan nå at få nogle klik, så du har noget data at arbejde med.\nDu kan lave et groft estimat for størrelsen af dit dagligt budget ved at kigge på, hvor mange styk af dit produkt eller ydelse, du ønsker at sælge pr. dag.Ønsker du at sælge 5 styk af din vare pr. dag, og regner du med at cirka 2 % af de personer, der klikker på dine annoncer, køber hos dig, skal du have 250 klik (5 / 0,02).\nAntal klik = Ønskede antal solgte produkter / Konverteringsfrekvens i procent\nHvis du har fundet ud af, at et klik maksimalt må koste dig 2 kroner, skal du derfor gange 250 med 2, hvilket betyder, at dit daglige budget i dette tilfælde skal være 500 kroner, hvoraf du helst kun skulle bruge en procentdel for at opnå rentabilitet.\nDagligt budget = Antal klik * Klikpris\nDenne fremgangsmåde kan du benytte på samtlige af dine kampagner. Du kan også bruge formlerne til at regne baglæns.\nHar du allerede et dagligt budget på 400 kroner og ved, hvad du maksimalt vil byde, kan du nu beregne, hvor mange klik du kan få pr. dag og dermed, hvor mange styk af et produkt du vil kunne sælge inden for dit budget.\nNogle virksomheder opererer med daglige budgetter på flere tusinde kroner, mens andre virksomheder bruge nogle få hundred kroner eller mindre om dagen.\nNår du har fået data og erfaring med adwords kan du lynhurtigt justere i dit daglige budget. Når du skaber et overskud via dine kampagner, bør du i princippet opskalere dit budget, så du får størst mulig profit.\nEfter du har fået styr på dine annoncegrupper, søgeord og har sat dine bud, skal du til at skrive din første annonce.\nEn almindelig annonce består af en overskrift, to beskrivelseslinjer, en annonceret (ikke klikbar) webadresse og en destinationswebadresse.\n1) Overskriften er det vigtigste element i din annonce. Du kan bruge 25 tegn i din overskrift.\nEnten kan du lave en fantasifuld overskrift, der fænger, eller du kan – som de fleste vælger – lave en overskrift, der stort set matcher dine søgeord i annoncegruppen.\nI vores annoncegruppe ”bærbare computere” har vi søgefrasen ”bærbar computer”. Ud fra denne søgefrase laver vi en overskrift, der hedder ”Bærbare Computere” – simpelt, men effektivt!\n2) Den første beskrivelseslinje kan du bruge til at fremhæve noget unikt ved det produkt, du sælger. Beskrivelsen kan fylde 35 tegn.\nDu kan fremhæve et lækkert design, stor ydeevne eller individuel tilpasning. Hvis du vil ramme ”nørderne” i din branche, kan du vælge at bruge meget faglige termer, men ellers er det en god idé at bruge et sprog, som alle kan forstå.\nEt lille men effektivt trick er at sætte et punktum efter beskrivelsen i første felt, da den i så fald vil blive trukket op som en forlængelse af din overskrift, hvis din annonce ligger blandt de tre øverste annoncer.\n3) Den anden beskrivelseslinje kan du bruge til at skrive, hvad du gerne vil have dine potentielle kunder til at gøre, når de har læst annoncen. Beskrivelsen kan fylde 35 tegn.\nHar du stadigvæk plads til overs, kan du bruge den til at skrive et kort statement om et ”unique selling point” for din virksomhed, der kommer kunden til gode.\nDet kunne for eksempel være fri fragt, lynhurtig levering, lang garanti og så videre.\n4) I linjen ”annonceret webadresse” skriver du dit eget domæne først, efterfulgt af navnet på den eller de produkter, du sælger i annoncen. Det behøver ikke være et rigtigt URL, og igen kan du bruge 35 tegn i denne linje.\n5) Destinationswebadressen er den adresse, de besøgende bliver taget til, når de klikker på din annonce. Her er det ultravigtigt at du kontrollerer, at linket ikke er blindt. Hvis linket er blindt, betaler du nemlig stadigvæk pr. klik for at lede folk hen på en tom side!\n6) Under foretrukken enhed kan du vinge ”mobil” af, hvis annoncen er lavet specielt lavet til mobilbrugere. Mere om det senere.\n7) Er du tilfreds med din annonce, klikker du ”gem annonce” og din annonce vil blive sendt til godkendelse. Efter din annonce bliver godkendt, kan den findes for brugere, der søger på dine søgeord.\nDet er en rigtig god idé at skrive flere annoncer og teste dem op mod hinanden, så du kan finde ud af, hvad der virker, og hvad der ikke virker.\nEfter du har lavet din annonce, vil jeg råde dig til at klikke på fanebladet ”annonceudvidelser”. En annonceudvidelse er en række yderligere informationer, du kan tilføje dine annoncer, så de kommer til at fylde mere, hvis de ender som en topannonce (en af de første 3 annonceplaceringer, der ligger over de organiske søgeresultater). Annonceudvidelserne giver en potentiel kunde brugbar information om din virksomhed, og det koster ikke ekstra.\nI denne artikel vil jeg gennemgå tre af de mest brugte og relevante annonceudvidelser.\nEt underside link er et ekstra link, der ligger under din annonce. Du bestemmer selv, hvilket link du vælger at sætte ind, men sælger du eksempelvis bærbare computere, kunne et relevant underside link. være computertasker.\nSørg for at have mellem 2-6 relevante undersidelinks, som kan vises under dine annoncer. Normalt vises 4 undersidelinks under en topannonce.\nDu kan tilføje undersidelinks på både kampagne- og annoncegruppeniveau. Links du vil bruge til annoncer på hele kampagnen kan være ”kontaktinfo” og ”handelsbetingelser”, mens links på annoncegruppeniveau i højere grad kan knytte sig til produkter, der er tæt forbundet med annoncegruppens produkttema.\nFor eksempel kunne 4 undersidelinks til vores “bærbare computer”-annoncer være “tasker til bærbare”, “USB-nøgler”, “Trådløse mus” og “PC spil”.\n1) Klik ”annonceudvidelser” på den kampagne, du vil have sat undersidelinks i.\n2) Klik ”Vis: Udvidelser med undersidelinks”.\n3) Vælg enten fanebladet ”kampagneudvidelse” eller ”annoncegruppeudvidelse”.\n4) Klik på den røde knap ”+ UDVIDELSE”.\n5) Har du valgt ”annoncegruppeudvidelse” skal du vælge, hvilken annoncegruppe du vil have indsat dine undersidelinks i.\n6) Klik på ”+ Nyt undersidelink”. Vælg din linktekst og din destinationswebadresse.\n7) Voila, nu har du oprettet et undersidelink. Gør det samme for de andre links, du vil tilføje.\nEn opkaldsudvidelse er et telefonnummer, hvor en potentiel kunde kan komme i kontakt med din virksomhed.\nOpsætningen fungerer på samme måde som opsætningen af undersidelinks – eneste forskel er blot, at du skal vælge ”Vis: Opkaldsudvidelser” i stedet for ”Vis: Udvidelser med undersidelinks”.\nTilføj herefter dit telefonnummer i udvidelsen. Vinger du “mobil” af ud fra foretrukken enhed, vil der komme et “ring”-ikon ved din annonce, som mobilbrugeren kan trykke på for at ringe op til dig med det samme.\nEn infoudvidelse er en ekstra linje, du kan sætte ind i din annonce. Til forskel for undersidelinks vil potentielle kunder ikke kunne klikke på din tekst i en infoudvidelse.\nTeksten kan fylde 25 tegn, og du bør lave mindst 2 infoudvidelser – altså 2 x 25 tegn.\nDu kan endda planlægge et bestemt datointerval, hvor du vil vise denne udvidelse.\nHar du eksempelvis happy hour hver fredag kl. 17.00-18.00, kan du planlægge infoudvidelser omkring dette tidspunkt.\nDa søgninger fra smartphones og tablets er blevet lige så udbredt som søgninger fra almindelige computere, er det vigtigt, at du har optimering til mobiltelefoner i tankerne.\nFor det første bør du sørge for, at dit website eller webshop er mobiloptimeret, så dine brugere får en god oplevelse, når de besøger dit website via deres smartphone. Få derfor gjort dit website eller webshop klar til dine mobilbesøgende. Der kan potentielt set være guld at hente.\nNår du er klar til at modtage mobilbrugerene, bør du oprette målrettede annoncer til mobilbrugere. Mobilannoncer bør være ekstremt præcise og indeholde korte, tydelige statements.\nDerudover skal du huske på, at personen, der læser din annonce, sidder med en mobiltelefon. Det kan du udnytte i mobilannoncerne ved at bruge ”call to actions” som ”Ring nu og få et godt tilbud”, ”Køb direkte fra din mobil”, ”Download mobilapp nu” og så videre.\nUnder ”foretrukken enhed” vinger du ”mobil” af. Nu vil din annonce blive vist på mobilenheder.\nTil sidst skal du finde ud af, hvordan du budsætter, når en potentiel kunde søger på dine keywords fra en mobil.\nDin budsætning hænger i høj grad sammen med, hvordan dine kampagner præsterer på mobil.\nFinder du ud af, at du ikke får så mange kunder fra mobilsøgninger, kan du nedjustere dit bud på mobilenheder. Får du derimod mange nye kunder fra mobil, bør du opjustere dine bud.\nHusk at konkurrencen på mobilsøgning normalt er lavere end på søgninger fra computere. Derfor kan du sagtens ligge højt på mobilsøgninger, selvom dit bud er lig med eller sågar lidt lavere end dit bud på computere og tablets.\nDu kan ændre dine bud til mobilebrugere på enten kampagne- eller annoncegruppeniveau.\nEr det hele din kampagne, der præsterer dårligere eller bedre på mobil, kan du op- eller nedjustere dine bud på kampagneniveau.\nEr det derimod blot en enkelt annoncegruppe, der skal justeres, kan du gøre det ved at klikke dig ind på pågældende annoncegruppe og foretage dine budjusteringer.\nDu foretager dine budjusteringer i procent af originalbuddet. Hvis dit originale bud er 5 kroner, og du sænker dit bud på mobil til 50 %, er dit nye maksimale bud på mobilenheder 2,50 kroner.\n1) Klik på den kampagne eller annoncegruppe, du gerne vil ændre dine mobilbud i.\n2) Klik på indstillinger og derefter på enheder.\n3) Find feltet ”Mobilenheder med fulde browsere”.\n4) Klik på stregen under ”Budjust.”, nu kan du sænke eller hæve dit bud med en given procentsats i intervallet -90 % til +300 %. Vælger du -100 % fravælger du automatisk mobilannoncer.\nNår du har oprettet dine kampagner og annoncegrupper, er det vigtigt, at du hele tiden optimerer på disse for at skabe de bedste resultater.\nFor at du kan optimere din kampagne er det vigtigt at vide, hvad dit mål med kampagnen er.\nEr det nok at få klik ind på din hjemmeside som en del af din branding, eller vil du have direkte konverteringer i form af udfyldelse af kontaktformularer eller salg i din webshop?\nEr dit mål at opnå konverteringer, er det et must at få opsat en såkaldt konverteringssporing, så du kan følge med i, hvor mange konverteringer du får.\nDen nemmeste måde at opsætte din konverteringssporing på er at forbinde din Google Analytics-konto med din AdWords-konto. Jeg går ud fra, at du allerede har opsat Google Analytics-konverteringssporing på din webshop eller hjemmeside. Det bør du i hvert fald!\nFørst skal du oprette en sammenkædning med din AdWords-konto inde fra Google Analytics. Det har Google en letlæselig guide til her.\nDerefter går du ind under ”Kontoindstillinger” i din Google AdWords-konto, som findes under tandhjulet oppe til højre i skærmen, og klik derefter på ”Tilknyttede konti”. Nu tilknytter du din Google Analytics-konto til AdWords.\nEfter du har gjort det, klik på ”Værktøjer” dernæst ”Konverteringer”.\nKlik på ”Importer fra Google Analytics”.\nNu kan du vælge de mål, du vil have importeret til din AdWords-konto – normalt vil det være antallet af transaktioner / kontakter.\nSådan, nu har du opsat konverteringsporing på din AdWords-konto.\nBemærk: Der kan gå op til et par dage, før du kan se konverteringsdata i dine rapporter, så vær tålmodig.\nGår du efter konverteringer, skal du også have en idé om, hvad en gennemsnitlig konverteringsfrekvens er.\nIfølge en undersøgelse fra det anerkendte amerikanske site WordStream er den gennemsnitlige konverteringsfrekvens 2,5 % for alle analyserede AdWords-konti, mens den gennemsnitlige konverteringsfrekvens for webshops er 1,84 %.\nDet vil sige, at færre end 2 ud af 100 besøgende på en webshop foretager et køb eller en anden handling, du ønsker fra dine besøgende, som eksempelvis at udfylde en kontaktformular.\nDet bør du have in mente, når du skal vurdere din konverteringsfrekvens og dermed din budsætning og dit daglige budget.\nFørst når dine kampagner har kørt over nogle måneder, har du nok data til at kunne se, hvad din virkelige konverteringsfrekvens er.\nNår du har fastsat dig dine mål, er du klar til at gøre din AdWords-opsætning bedre. Der findes utroligt mange måder at optimere på, så for overskuelighedens skyld har jeg valgt tre områder ud, som er meget lette at optimere på for begyndere.\nDet første område, du kan optimere på, er din annoncer. Har du sat flere annoncer op til en annoncegruppe, der roterer jævnligt, vil du næsten altid kunne udpege en vinder. Behold denne annonce og sæt de resterende annoncer på pause.\nDu kan nu lave nye annoncer, som du kan teste op i mod vinderen, og dermed finde en annonce, der er endnu bedre.\nLad annoncerne rotere en måneds tid eller mere, så du er sikker på, at resultaterne har normaliseret sig over tid. Det er især vigtigt, hvis antallet af klik og visninger er meget lavt (under 100 klik pr. måned).\nDet andet område er at analysere dine søgeord og søgeudtryk i de forskellige annoncegrupper. Her kan du få en god indsigt i, hvilke søgeord eller søgefraser, der er rentable, og hvilke søgeord du bør smide på negativlisten.\n1) Klik på den annoncegruppe, du gerne vil undersøge nærmere.\n2) Klik på fanebladet ”søgeord”, hvor du finder alle søgeordene for pågældende annoncegruppe.\n3) Klik ”oplysninger” og vælg ”alle” under søgeudtryk.\n4) Nu får du vist alle de søgeudtryk, der er brugt på at finde og klikke på dine annoncer.\nDu kan nu se en række forskellige kolonner med tal. Det er her, du bør kende dine målsætninger. Kun ved at kende dem kan du vide præcis, hvilke tal du skal kigge på for at foretage de nødvendige justeringer.\nTo af de vigtigste kolonner for de fleste annoncører er ”CTR”, ”Pris pr. konverteringer” eller ”Pris pr. konverteret klik”.\nCTR står for ”click trough rate” og fortæller dig, hvor stor en procentdel af brugere, der har klikket på din annonce efter at have fået den vist i en søgning.\nDet kan være svært at sige, hvad en godkendt CTR bør ligge på, fordi det i den grad hænger sammen med, hvilken placering din annonce befinder sig på, og hvor mange konkurrenter der annoncerer på samme søgeord som dig.\nLigger du på øverste position, bør du sigte efter en CTR på over 10 %. Annoncerer du på dit eget brandnavn, kan din CTR ligge langt over 10 %.\n”Pris/konverteret klik” fortæller dig, hvor mange penge det koster dig at opnå ét klik, der fører til en konvertering.\nJo billigere du kan få et konverteret klik, jo bedre!\nI vores fiktive elektronikbutik sælger vi trådløse mus, og vi har regnet ud, at vi opnår en profit pr. salg på 150 kroner før annoncering.\nHvis nu vores pris pr. konvertering er 200 kroner for et søgeord eller søgefrase, kan vi med det samme se, at vi taber penge med AdWords i dette tilfælde.\nFor at skabe en indtjening ved annoncering er målet altså at nå en konverteringspris på under 150 kroner og gerne så langt under som muligt.\nEnten kan vi vælge at tilføje ordet eller frasen til negativlisten, eller vi må forsøge at gøre søgeordet mere rentabelt – for eksempel ved at sænke det maksimale bud for dette søgeord.\nBruger du fleksible søgeord, i dette tilfælde kunne det være ”computer mus”, er det meget vigtigt, at du hele tiden kigger på de eksakte søgeudtryk, der bliver brugt til at finde dine annoncer.Der kan eksempelvis være rigtigt mange, der søger på ”trådløse mus”, og hvis du ikke har nogle trådløse mus, er der selvsagt ingen af dem, der ønsker at købe ved dig.\nDu sætter derfor ordet “trådløse” og “trådløs” på listen over negative søgeord.\nHar du valgt at vise dine annoncer på alle enheder, bør du finde ud af, hvorvidt din kampagne præsterer bedre på computere/tablets end på mobiltelefoner eller omvendt.\nFinder du ud af, at eksempelvis ”pris pr. konverteret klik” er for høj i forhold til din profit på mobile enheder, vil det være en idé at mobiloptimere din landingsside. Du kan også sænke dine bud til mobiltelefoner, så annonceudgiften bliver mindre.\nDu kan se din mobilpræstation både på konto-, kampagne-, annoncegruppe, annonce- og søgeordsniveau.\n1) Klik på ”Segmenter” enten på konto-, kampagne-, annoncegruppe-, annonce- eller søgeordsniveau.2) Vælg ”Enhed”, og du får nu vist dine resultater for både computere, tablets og mobilenheder.\nHvis du har fulgt denne guide, ved du, hvordan du skal oprette dine kampagner på en struktureret og fornuftig måde.\nNår du starter ud med at bruge Google AdWords for første gang, vil jeg anbefale dig at oprette én eller to kampagner med 3 til 5 annoncegrupper for at lære hele systemet at kende. Det vil give dig en god og solid erfaring, som du kan bruge i fremtidige kampagner.\nNår du så har haft succes med dine første kampagner, kan du opsætte nye kampagner og så fremdeles.\nJeg vil endvidere anbefale, at du følger Googles officielle AdWords-profil på Facebook eller Twitter, da der ofte sker ændringer i AdWords med nye funktioner, politikker og så videre, som er gode at kende, hvis du vil udnytte alle de muligheder, der findes.\nHar du spørgsmål eller erfaringer, du ønsker at dele, så skriv en kommentar herunder. Hvis guiden har været en hjælp, må du meget gerne dele den med dit netværk.\nJeg ønsker dig god fornøjelse i AdWords-universet!\nSe alle indlæg af Kim Petersen\n12 svar til “Den ultimative AdWords-guide: Sådan kommer du godt i gang”\n2. november 2014 kl. 16:47\nDet er en meget imponerende begynderguide – godt skåret til.\nTak for et fornemt ‘opslagsværk’ med så godt som alt til en ny konto.\nJeg tænkte på, om en eventuel tilføjelse ikke skulle være med remarketing på AdWords? Det kører godt for os og er en af de ting, jeg ville sætte op som det første på en ny konto netop fordi det bare spiller efter at være sat op en gang 🙂\nKim Petersen siger:\n3. november 2014 kl. 16:13\nMange tak for dit forslag og de pæne ord.\nDu har helt ret i, at remarketing er et interessant og relevant emne at komme ind på. Vi har også positive erfaringer med remarketing.\nDet er klart noget, jeg vil overveje at skrive en guide til på et senere tidspunkt. Det er et stort emne, som sagtens kan få sin egen artikel.\n16. november 2014 kl. 9:30\nTusinde tak for en velskrevet og informativ guide!\n19. november 2014 kl. 12:55\nMange tak for din interesse og de rosende ord. Vi er glade for at du har kunnet bruge guiden og forhåbentligt vil de hjælpe dig med at få et godt udbytte fra AdWords i fremtiden.\nHvis du har spørgsmål eller andre kommentarer til guiden, er du naturligvis velkommen til skrive igen.\nHenrik Hvam siger:\n4. december 2014 kl. 17:11\nVirkelig flot og imponerende lang og grundig begynder guide, som jeg vil formidle videre til andre, som skal i gang med AdWords 🙂\nJeg vil se frem til en remarketing gennemgang, da jeg pt. ikke har fået sat det igang.\nPS – hvordan bliver man tilmeldt nyheder fra bloggen?\n9. december 2014 kl. 13:49\nMange tak for din interesse og de pæne ord. Ang. nyheder fra bloggen er det letteste for dig at “connecte” med os på de sociale medier som facebook og google plus. Alt nyt fra bloggen vil blive postet dér.\nOnlinePartners på Facebook\nJeg håber du kan bruge svaret, ellers er du naturligvis velkommen til at skrive igen.\nMartin Hornung siger:\n27. januar 2015 kl. 12:32\nRigtig velskrevet artikel. Jeg har lært en del af at læse den, så tak for det 🙂 Vi er først lige begyndt at bruge Adwords, så glæder mig meget til at se, hvordan det vil konventere, efter at have implementeret dine råd.\n29. januar 2015 kl. 12:38\nMange tak for de rosende ord. Jeg er glad for, at du kan bruge rådene til at starte jeres egen AdWords konto op med.\nHeld og lykke i AdWords universet.\n29. marts 2015 kl. 19:58\nEr i gang med at læse jeres guide igennem, og jeg er meget taknemmelig for, at der er brugt så meget energi på at lave en god guide til google adwords. Jeg har dog lige et spørgsmål som jeg syntes er lidt mærkeligt.\nJeg har fulgt den guide til at tilknytte kontoer fra google analytics til adwords som i har skrevet længere oppe. Men når jeg vil importere konverteringsporing som i punktet ‘Sådan opsætter du en konverteringssporing’ Så siger den at jeg skal tilknytte en google analytics konto til min adwords. :s. Syntes bare det var lidt mærkeligt, når jeg havde gjort det længere oppe i guiden. 🙂\nMen igen tak for et godt arbejde.\n15. april 2015 kl. 13:32\nMange tak for dit indlæg og de rosende ord. 🙂\nJeg er ikke helt sikker på, hvad du mener i forhold til at du skal tilknytte analytics kontoen 2 gange? Men som jeg forstår dit spørgsmål, har du fulgt google analytics guiden til at linke analytics med adwords, og derefter læser du så at du skal linke AdWords med analytics. Altså gøre det samme to gange.\nDu skal gøre dette, fordi du både skal linke fra analytics til AdWords og dernæst linke fra AdWords til analytics for, at du får de fulde data sæt importeret i AdWords, hvor du kan se afvisningsfrekvens, tid på side og sider pr.session i forhold til kampagne, annoncegruppe og søgeord.\n9. november 2017 kl. 12:06\nSuper god guide. Tusind tak for denne.\nHar du nogle gode forslag til hvordan man får ens kampagne til altid at ligge højt oppe i søgeresultaterne i en bestemt by?\n29. november 2017 kl. 9:33\nTak for din interesse og de pæne ord 🙂\nNormalt vil man modificerede buddet efter geografi dvs. lave en budjustering på den by der er tale om. Hvis du f.eks. byder 5 kr for søgeordet legetøj helt generelt, kan du med en budjustering på + 20 % i KBH byde 20 % højere når en person i KBH søger på dette søgeord og dermed øge chancerne for at dukke op højere i google´s placeringer.\nDu kan indsætte de pågældende byer separat inde i kampagne indstillingerne og derefter justere dine bud på byerne ved at klikke indstillinger og derefter steder.\nJeg håber du kan bruge svaret ellers skriver du bare igen 🙂\nSkriv et svar til Kim Petersen Annuller svar\nKarina Bundsgaard (På barsel)\nSenior webudvikler & Partner


Forsker: Politikerne har mistet solidariteten - Avisen.dk\nSolidaritet blandt befolkningen er ikke ved at smuldre bort. I hvert fald er der fortsat opbakningen til velfærdsstaten, understreger Christian Albrekt Larsen. (Foto: Foto: Aalborg Universitet)\nReformerne, der giver ledige færre penge, er et tegn på, at politikerne har mistet deres solidaritet med de berørte gruppe, mener velfærdsforsker Christian Albrekt Larsen.\nFor de fleste danskere er der stadig et velfærdssamfund. Men det er et samfund, hvor vi lader for mange sejle i deres egen sø, og hvor solidariteten har lidt et knæk. Det mener Jann Sjursen, der er formand for Rådet for Socialt Udsatte.\nI et interview med Ugebrevet A4 langede han i denne uge ud efter de politiske indgreb, der har gjort økonomien anstrengt for en række borgere. Indførelsen af kontanthjælpsloftet, 225-timer-reglenen og integrationsydelsen er et symptom på, at solidariteten med de svage er gået fløjten blandt magthaverne, mener han.\n- Vores velfærdssamfund burde være kendetegnet ved ikke kun at være for dem, der har deres på det tørre, men at være kendetegnet ved, at man tager hånd om mennesker, der har det vanskeligt, siger Jann Sjursen til Ugebrevet A4.\nSpørger man velfærdsforsker Christian Albrekt Larsen, så har Sjursen en pointe.\n- Jann Sjursen har ret i, at der er et opbrud i solidariteten, fordi den bliver udfordret af kontanthjælpsloftet, lavere integrationsydelse, reduktionen af dagpenge og indekseringen af ydelser med skattereformen fra 2016 og frem, hvor vi ikke længere følger lønudviklingen som i gamle dage. Så han har ret i, at det der system, der var så herligt for de fattige, bliver udfordret, siger Christian Albrekt Larsen, der er professor i komparative velfærdsstudier på Aalborg Universitet.\n- Men det er landets politikere, der har mistet solidaritet. Det her er reformer, der er lavet fra toppen. Spørgeskemaundersøgelser om solidaritet blandt befolkningen viser ikke tegn på mindre solidaritet. Opbakningen til velfærdsstaten er stigende, understreger han.\nJann Sjursen har da også noteret sig en solidaritet i befolkningen.\n- Der sker holdningsmæssige ændringer, men danskerne tager heldigvis ansvar for mennesker, der har det svært. Det kan man også se i forhold til, hvor mange der engagerer sig i frivilligt arbejde og Venligboerne og Næstehjælperne, siger Jann Sjursen.\n"Bedst at sikkerhedsnet griber alle"\nVelfærdsforsker Christian Albrekt Larsen mener dog ikke, at man bør ønske sig en revolution og et samfund, hvor det udelukkende er de svageste, der får hjælp.\n- Vores velfærdsstat er ikke primært rettet imod de værst stillede grupper. Det er et dilemma i velfærdsdebatten og har altid irriteret folk med et stort socialpolitisk hjerte, hvorfor man giver til alle i stedet for at målrette til de fattigste. Men man skal passe på, hvad man ønsker sig. Velfærd til de fattige, bliver til fattig velfærd. De steder, hvor man prøver at kanalisere al velfærden til de fattigste, er det svært at skabe politisk opbakning til det, siger han.\nHan minder om, at eksempelvis sundhedsvæsenet er målrettet hele Danmark. Alle - også dem Jann Sjursen er bekymret for – får tilbudt den samme kræftbehandling.\n- Det er funktionelt på den lange bane, at vi ikke kun koncentrerer os om de fattige grupper. Tværtimod handler det om at få de fattige grupper ind i de ydelser, som alle får, for det holder standarden og servicen på ydelserne.\n- Danmark er et af de lande, der har forsøgt sig længst med både at give til alle og samtidig give noget mere til de fattigste. Hvis jeg skulle være i bunden af samfundet, ville jeg stadig helst være det i de nordiske lande, erklærer Christian Albrekt Larsen.


Designline Bell Spot White - Antidark - RifRaf\nHome / Shop / Designline Bell Spot White – Antidark\nDesignline Bell Spot White – Antidark\nBrand: AntidarkEAN: 5706872020553 Varenummer (SKU): 5260001727483455\nDesignline Bell Spot White – Antidark,\nDesignline Bell Spot White – Antidark er berømmet for sit flotte design, og fremhæves af kendere som en helt særlig , der samtidig fungerer som en helt unik belysningsløsning.\nDet gør lampen til noget helt specielt, som du med stolthed kan vise frem og få anerkendende blikke på grund af. For en Designline Bell Spot White – Antidark er noget særligt for de fleste.\nDernæst handler det om, enten at finde en , der passer ind i din øvrige indretning. Eller der – som Designline Bell Spot White – Antidark – skiller sig ud, og uundgåeligt vil tiltrække sig opmærksomhed, fordi der er tale om en helt unik designerlampe.\nDesignline Bell Spot White – Antidark – et stilmæssigt statement\nMed en Designline Bell Spot White – Antidark fortæller du samtidig dem, som besøger dig, at du går op i smagfuld indretning, elegant og eviggrønt design, og værdsætter det unikke, enestående, og går efter at omgive dig med smukke ting i hverdagen. Også selv om det er noget så dagligdags som en .\nSå vælg med hjertet, og bestil din Designline Bell Spot White – Antidark i dag fra en af de webshops, som vi samarbejder med.


COP20: Stilhed i Lima før stormen i Paris « RÆSON\nTidligt søndag morgen blev der sat et foreløbigt punktum for de første 20 års internationale klimaforhandlinger og forhandlingerne forud for COP21 i Paris næste år. Formålet med Lima-topmødet var at fjerne de største sten på vejen mod en aftale i Paris. Stenene blev dog snarere sparket længere ned ad vejen end væk.\nANALYSE af Peter P. Bjerregaard, klimaredaktør\nPeter P. Bjerregaard (f. 1986) er RÆSONs klimaredaktør. Uddannet cand.soc fra CBS og har tidligere arbejdet som presseattaché for Udenrigsministeriet, klimaanalytiker ved Mandag Morgen og rådgiver for European Conservatives and Reformists Group. Illustration: Deltagere til cop20, Foto: Ministerio de relaciones exteriores.


Fra civilingeniør til youtuber. Daniel kunne kalde sig millionær som 25-årig og regner med at være økonomisk uafhængig som 30-årig. Han tog springet fra en fast og velbetalt stilling som civilingeniør til at youtube fuldtid. Vi taler om hvordan Daniel siden en alder af 11 år har været økonomisk bevidst og taget ansvar for sin økonomi. Vi vender også Tesla-aktien, som Daniel købte i 2015… 1000% er den steget, og han mener fortsat, det er en god investering.\n17.11.20 Daniels penge cf2aa9a3-ca44-4150-bbfb-ad4800ef7099 26277


AkustikpladerBelysning, højttalere & dekorationTilbehørNaturlige råvarerTroldtekt typerStruktur & farverKanterMonteringOpbevaring & akklimatiseringCE-mærkning & CPRGod akustikSundt indeklimaDokumenteret bæredygtighedEffektiv brandsikringNaturlig styrkeFleksible designløsningerFAQIntroduktion til akustikAkustik for viderekommendeMyndighedernes krav\nDu er her:ProdukterAkustikpladerGod akustik\nStøj og ringe taleforståelighed giver dårlig trivsel, og derfor er god akustik så vigtig. God akustik er vigtig for vores trivsel, uanset om vi er i hjemmet, på jobbet, i idrætscentret eller institutionen. Her kan du læse mere om de faktorer, der har betydning for akustikken i et rum - hvad de akustiske begreber betyder, og hvorfor de er vigtige.\nBaggrundsstøj giver dårlig trivsel\nEn rapport fra Det Nationale Forskningscenter for Arbejdsmiljø viser, at lærere, der underviser på skoler med dårlig akustik, trives dårligere på jobbet end lærere på skoler med god akustik. Den største årsag til lærernes mistrivsel er ifølge undersøgelsen lang efterklangstid, der er kendt for at give et rodet og støjende lydbillede. 107 lærere på ti skoler i København har deltaget i undersøgelsen, og interessen for at skifte job var hele seks gange højere blandt lærere, der underviste i lokaler med lang efterklangstid. Var støjniveauet højt i mindst en fjerdedel af arbejdstiden, betød det desuden, at lærerne var mindre motiveret og følte sig mere trætte. Dårlig akustik havde også indflydelse på lærernes opfattelse af klassens sammenhold. Undersøgelsen viste nemlig, at lærere, der arbejder i klasseværelse med lang efterklangstid, opfattede det sociale klima i klassen som mere konkurrencepræget, konfliktfyldt og mindre afslappende og komfortabelt.\nDet danske bygningsreglement og Arbejdstilsynets At-vejledning beskriver lovkravene til akustik i skoler og daginstitutioner. For daginstitutioner gælder, at det påbudte krav om korte efterklangstider ofte kun kan opnås ved at montere akustikdæmpende materialer på både loftet og en del af væggene.


Sygemeldt med stress? Få det liv du fortjener | Genetabler balancen\nSygemeldt med stress – starten på løsningen!\nEr du sygemeldt med stress, kan det opleves uoverskueligt, hvordan du skal komme tilbage på ret køl og få det liv, som du ønsker. For mange mennesker kan det føles svært at lade sig sygemelde, og når man endelig får det gjort, kan det stadig føles uoverskueligt at tage hånd om problemet.\nStressen i sig selv betyder, at det er rigtigt svært at overskue, prioritere og tage de rette beslutninger for sig selv. Derfor er det så vigtigt at få den rette hjælp! Vigtigst af alt er det at komme i gang med de rette værktøjer hurtigst muligt, så du kan begynde at arbejde dig ud af din stress.\nStress er en vanskelig størrelse. For selvom tilstanden både manifesterer sig psykisk og fysisk, kan det for mange være svært at erkende og acceptere, at man er ramt af stress.\nSelv efter en stress-sygemelding kan det være vanskeligt at forlige sig med ens situation og de – ofte også diffuse – symptomer.\nMen selvom det kan opleves diffust, er symptomerne alvorlige nok og et udtryk for, at din krop og din hjerne er under stor belastning. Netop derfor kan det ofte være nødvendigt med en sygemelding – og særligt hvis du er i rød zone – så du kan få ro til at arbejde dig ud af stressen med de rette værktøjer.\nDerfor arbejder jeg som stresscoach særligt i den første fase på at du får de værktøjer ind under huden, der skal til, for at du kan få genetableret din energibalance og få reduceret symptomerne, når du er ramt af stress.\nLæs mere om de tre faser og mit forløb her.\nMange danskere, der sygemelder sig med stress, er desværre tilbøjelige til at bebrejde sig selv – men husk på, at det ikke giver mening at tale om skyld.\nStress opstår, når der er ubalance i de situationer og relationer, vi indgår i. Et trygt arbejdsmiljø med god trivsel er i høj grad arbejdspladsens ansvar.\nHvis du bebrejder dig selv din stress-sygemelding, risikerer du, at du – paradoksalt nok – presser dig selv for meget i forsøget på at blive rask. Og det kan give bagslag og tilbagefald. Alfa og omega er derfor, at du giver dig selv ro og tid til at komme ovenpå igen, og får arbejdet med de negative tanker, hvis det fylder hos dig.\nEr det personlige ting der er årsagen til, at du er ramt af stress, så husk igen at vi er hele mennesker. Du beder heller ikke en medarbejder, der er kommet voldsomt til skade udenfor arbejdet, om at møde på arbejdet, bare fordi det er sket i fritiden.\nStress er et fælles ansvar, og det giver kun mening at støtte op om den bedste healing og behandling, så medarbejderen kan komme på ret køl igen - til gavn for alle.\nJeg har stor erfaring med at hjælpe stressramte ud af stress, hvad enten du er sygemeldt med stress eller ej. Min erfaring er også, at jo før du får hjælp desto bedre, idet det alt andet lige tager længere tid, jo længere du venter med at komme i gang med de nødvendige værktøjer.\nEr du sygemeldt med stress hjælper jeg dig både med at komme fri af stress, og med hvordan du bedst muligt vender tilbage på arbejde efter din sygemelding. Det er nemlig ret afgørende, at det gøres bedst muligt i forhold til din individuelle situation.\nDu kan læse, hvordan andre i lignende situation som dig er kommet fri af stress og om mit forløb her:\nSådan slipper du stress - forløb\nDu er også velkommen til at kontakte mig på 2065 1179 , sv@susannevangsgaard.dk eller ved at udfylde kontaktformularen nedenfor. Så vender jeg tilbage til dig hurtigst muligt.\nEr du i tvivl om du bør sygemelde dig eller ej, er det også noget jeg hjælper med at afklare på første session. Du kan også læse mere om, hvornår man bør sygemelde sig her.\nEr du leder for en medarbejder med stress, eller pårørende, er du også meget velkommen til at kontakte mig. Du kan evt. også læse mere her, om hvordan man bedst hjælper en der er ramt af stress.


Sønderborg klassificerer nu sine bakker\nGråsten Cykelklub holder stop ved skiltet i Broager i forbindelse med en træningsaften. Hældningen på 3,9 pct. er gennemsnitlig for hele bakkens strækning.\nFoto: Kjeld Jacobsen\nKommunen har fået dispensation af Vejdirektoratet til at sætte såkaldte bakkeklassificeringsskilte op.\n19. JUN 2020 7.25\nSØNDERBORG: Ved nogle af bakkerne i Sønderborg-området vil man nu opdage et nyt skilt, der viser vejens stigning og bakkens længde. Sønderborg Kommune har fået dispensation af Vejdirektoratet til at sætte såkaldte bakkeklassificeringsskilte op, oplyser kommunen.\nCykelforum Sønderborg har siden sin etablering i maj 2017 ønsket at få sat fokus på de gode cykelbakker. Det er endelig lykkedes, og Egen Bakke ved Guderup og Vemmingbund Bakke ved Broager skilter nu med stigningsprocent. Forventningen er, at skiltene tiltrækker motionister og cykelturister, der kommer for at dyste mod sig selv eller andre.\n- Der findes forskellige apps, hvor cykelentusiaster konkurrerer med hinanden bl.a. på stigninger. Det betyder meget, at stigningen er synliggjort på den måde – det bliver helt automatisk til en attraktion, som cykelentusiaster og andre, der søger efter gode udfordringer på to hjul, søger hen til, siger Cykelforums talsmand Flemming Nielsen.\n- Vi er den første kommune, der har fået dispensation til at prøve det her af, og det er jeg rigtig stolt af. Sønderborg er en cykelkommune, og vi arbejder aktivt med at gøre cykling attraktivt på flere niveauer. Vores borgere cykler rigtig meget, men vores smukke strækninger tiltrækker også mange cykelturister for slet ikke at tale om helt store løb som PostNord Danmark Rundt og Tour De France, siger formand for Teknik- og Miljøudvalget Aase Nyegaard (Fælleslisten).\nSkiltene blev sat op for nylig, og skal i første omgang stå der i en prøveperiode på ét år.\nHerefter skal skiltningen evalueres.\nDet er Sønderborgs ambition om at blive den mest cyklende kommune i Syddanmark.\nRettet 19. juni kl. 9.58: I første version fremgik det, at Sønderborg skulle være første kommune til at klassificere bakker, men den holder ikke. Vejle har haft samme skiltetype siden 2017.


LinkedIn Ads i Faxe Ladeplads | Nærværende Samarbejde | SearchComet\nLinkedIn Ads i Faxe Ladeplads\nuanset om din virksomhed er placeret i Faxe Ladeplads eller andre steder i Danmark. Hos SearchComet går vi op i at skabe tætte relationer med vores kunder, så her får du et samarbejde skræddersyet dine behov. Dette kommer dig til gode, da vi kan behandle kunderne forskelligt ud fra konteksten af deres situation. Vi kan derfor også prale af, at vi har fået 5 stjerner på Trustpilot, Facebook og Google. Interesseret i et samarbejde? Tag kontakt og bliv klogere på, hvordan vi kan hjælpe med dine forretningsmål!\nHvorfor LinkedIn Ads i Faxe Ladeplads?\nDin digitale tilstedeværelse er ekstrem vigtig, for at du kan bibeholde din konkurrenceevne. Derfor er det vigtigere end nogensinde, at se nærmere på LinkedIn Ads som marketing initiativ. Vi giver dig de bedste forudsætninger for succes, ved at ligge en sikker, kompetent og effektiv strategi, der udnytter dine styrker. Hos os lytter vi til dine ønsker til KPIer, så der ikke er tvivl om, hvad vi skal opnå. Vores ønske om at forstå dine mål betyder, at vi får det optimale samarbejde med fokus på dine ønsker.\nsom har arbejdet med LinkedIn Ads i mange år. På baggrund af vores rige erfaring, kan vi hjælpe dig og din virksomhed i Faxe Ladeplads med at få succes online. Dette sker gennem et tæt samarbejde, hvor vi tager afsæt i din virksomheds KPIer. Derved vil du få en viljestærk samarbejdspartner, som løfter virksomhedens LinkedIn Ads-indsats til nye højder. Og samtidig får du professionel LinkedIn Ads-rådgivning, så du altid har indsigt i LinkedIn Ads-strategien og hvorfor vi gør, hvad vi gør.\nNår vi starter et LinkedIn Ads-samarbejde, fastlægger vi dine formål med LinkedIn Ads. Når vi har fået indsigt i dine mål, så laver vi en gennemgang af din nuværende situation. Derved får vi et indblik i potentielle muligheder, så vi kan udarbejde en effektiv LinkedIn Ads-plan. Vores fokus er altid på data, da vi herved kan undgå tidligere fejl og fokusere på, hvad der virker. Dette kommer dig til gode, da dataindsigten tillader, at vi finder den optimale strategi.\nDerfor skal du samarbejde med SearchComet om LinkedIn Ads i Faxe Ladeplads\nMen hvorfor skal du netop samarbejde med os? Vi er unikke ved, at vi vil have dig med på den digitale rejse. Derfor vil du opleve, at du får en dyb indsigt i din løsning. Vi vil være en lønsom investering, da det er sådan, vi får et lagt og produktivt samarbejde. Derfor er det også vigtigt, at vi har fokus på dine KPIer, så vi kan sikre, at de bliver nået. Vores nærværende samarbejdsform betyder, at du vil opleve en helt unik kundeservice, uanset hvor stor din virksomhed er.\nVores fokus på gennemsigtighed mærkes i samarbejdet, ved at vi gør resultaterne og opgaverne klare hver måned. Dette sker gennem vores marketing dashboard, hvor du får indsigt i dine marketingaktiviteters udvikling. Dette gør vi for at opbygge den troværdighed, som er med til at skabe et helt specielt LinkedIn Ads-samarbejde. Vi har også ofte løbende statusmøder med kunder, hvor vi kan ændre og forbedre samarbejdet. Det fører til, at vi hurtigt identificerer misforståelser, så vi skaber et bedre og bedre samarbejde, som tiden går.\nHar du brug for et (nyt) LinkedIn Ads-bureau, som kan øge din virksomheds synlighed online (også i Faxe Ladeplads)? Vores specialister står klar til at hjælpe dig, så du kan få flere kunder og mere omsætning. Hvis du gerne vil vide mere om et potentielt LinkedIn Ads-samarbejde, er du velkommen til at kontakte os. Lad os tage en uforpligtende snak, hvor vi samtidig fortæller lidt om, hvordan et LinkedIn Ads-samarbejde kunne se ud. Ellers send dine oplysninger med formularen her på siden – så ringer vi dig op.\nså du kan få ny inspiration og vækst? Hos SearchComet laver vi en gratis potentialeanalyse, som kan give dig et overblik og indsigt i din LinkedIn Ads-indsats. Samtidig får du optimeringsforslag, så du kan nå ud til flere potentielle kunder. Efterfølgende kommer vi gerne ud, så vi kan præsentere analysen og tale mere om et samarbejde. Udfyld og send formularen herunder, hvis vi skal lave din potentialeanalyse.


Thealyst - et festlokale i landlig idyl - Næstved Netavis\nThealyst – et festlokale i landlig idyl\nSelv om at regeringen, har lagt yderlig restriktioner på fest livet, så har Thealyst udlejning stadig åben for fremvisninger.\nLige nu er der forsamlingsforbud på over 10 personer og det er svært for alle at ses med dem man holder af, udover dem der tæller med i ens husstand.\nIngen kender tallet for hvor mange vi må samles i foråret 2021 – men bliver tallet forhøjet til 50 personer. som vi så her i sommer, er der rigtig god plads på Thealyst.\nFestlokaler i Næstved er en mangelvare, når man står og skal booke til eksempelvis en barnedåb eller en konfirmation.\nEnten skal man bo i et bestemt boligselskab, hvor et tilhørende festlokale kan lejes, eller man kan søge ud i de lokale forsamlingshuse. Og så er det alligevel ikke altid, man kan leje, hvis man selv vil stå for forplejningen.\nThealyst tilbyder lokaleudlejning til fest eller anden event. Foto: Privat.\nJeg koncentrere mig om min egen virksomhed Dorthe Hartvig.dk, som også ligger her på adressen. Jeg blev uddannet psykomotorisk terapeut i juni 2008, og 1. september samme år åbnede jeg klinikken. Den har jeg haft forsømt en lille smule p.g.a. deltids politisk arbejde og ombygning, men nu er det ved at være tid for, at jeg har overskud til at tage nye klienter ind igen.\nPå Thealyst er der mulighed for overnatning. Foto: Thealyst.\n– Vi har 2 store værelser i samme bygning som festlokalet, som kan bookes af dem der holder fest, eller vi kan leje dem ud som “bed and breakfast”, når der ikke er fest. Her er nok at gå i gang med, og ideèr løber vi ikke lige tør for så’n lige med det første, afslutter Jannik Hartvig Jensen.


Lederen September 2002 | FOA SOSU\nLederen September 2002\nLeder - septembernummeret\nLønudvikling for alle!\nPalle Nielsen formand\nMange har sikkert for længst, lagt forårets overenskomstforhandlinger og dertil hørende afstemning, bag sig.\nDebatten op til afstemningen, gik først og fremmest på LØN. Fra alle sider var og er der, stor skepsis ved lønsystemet og ved arbejdsgivernes reelle ønske om, at bruge det til at skabe den nødvendige lønudvikling, for de offentlige ansatte. Resultatet blev et meget snævert ja til overenskomstforliget. Et kraftigt signal til arbejdsgiverne om, at lønsystemet ikke har vist sin duelighed siden det blev indført i 1998 og, at der skal helt andre "boller på suppen", hvis lønsystemet skal overleve denne overenskomstperiode.\nNu er amter og kommuner ved, at lægge sidste hånd på næste års budgetter, og nu skal det vise sig, om politikerne vil sikre, at der bliver afsat de fornødne midler til næste års lokale lønforhandlinger. Kolding Kommune har allerede lagt gift ud for de ansatte, ved at lægge op til besparelse på lønkronerne til næste år. Flere kommuner vil sikkert følge efter.\nDer er ingen tvivl om, at kommunerne kommer under pres i de kommende år. Den borgerlige regerings 0-skattestigninger, lægger pres på de lokale politikere, som skal bruge flere penge til børne-, unge- og ældreområdet - eller spare!\nVi vil følge udviklingen nøje i den kommende tid og se til, at de fornødne redskaber til at skabe lønudvikling er til stede:\nAt der afsættes de fornødne midler til de lokale forhandlinger\nAt alle arbejdspladser har en lønpolitik.\nAt der opstilles udviklingsmål for den enkelte ansatte.\nAt alle får en årlig medarbejderudviklingssamtale.\nElementer, som burde være selvfølgeligheder, men som langtfra er virkelighed på alle arbejdspladser.\nI fagforeningen bruger vi, en stor del af dine kontingentkroner til arbejdet med løn - det daglige arbejde med nyansættelser, lønforhandlinger, uddannelse af tillidsrepræsentanter m.m.. Vi gør det ikke godt nok, men vi arbejder løbende på, at finde den optimale måde at angribe arbejdet på. Det vigtigste lige nu er, at få ekspederet lønaftalerne i den takt de indløber og, at give tillidsrepræsentanterne forudsætningerne for, selv at kunne gennemføre de lokale forhandlinger.\nVi har desværre mange arbejdspladser uden tillidsrepræsentant. Her bruges ekstra mange ressourcer på lønarbejdet. Jeg ser gerne, at du er med til at sikre, at din arbejdsplads også har en tillidsrepræsentant.\nLønarbejdet kræver en god tillidsrepræsentant. Men ingen god tillidsrepræsentant, uden din støtte og opbakning.\nAt vi følger udviklingen nøje, skal også tages som et udtryk for, at de sidste 4 års "pænhed" fremover får en mere aggressiv vinkel - nu skal medlemmerne simpelthen se resultater.\nSpørgsmålet er, om arbejdsgiverne forstod alvoren bag det snævre ja, til overenskomstforliget i foråret. Der skal resultater på bordet nu, ellers starter nedtællingen allerede nu til lønsystemets endeligt i 2005.


Velour sofa med chaiselong - Dansk Design Leksikon\nFind en flot og lækker sofa i velour med chaiselong! Velour har været hot de sidste par år og hvorfor ikke?\nDet er et lækkert, blødt materiale, der er fantastisk at røre ved og som ser enormt luksuriøst ud. Sig da ja til en velour sofa med chaiselong!\nVi har fundet tilbud på sofaer i velour fra populære forhandlere.\nSofa i velour designet af Emil Thorup\n43.740,00 DKK\t ➔ Læs mere\nLækker sofa i velour designet af TV og mediemand Emil Thorup, der startede sin egen designlinje Handvärk for et par år siden.\nHandvärk er en klassisk chaiselong sofa i velour, der har rene linjer med store puder, der giver komfort.\nEn sofa der både et cuttting edge design, men også super komfortabel.\nWendelbo | Campo\nSofa i velour designet af Lars Wendelbo\n41.790,00 DKK\t ➔ Læs mere\nLars Wendelbo har designet denne super fede flydersofa i grøn velour.\nSofaen har en ekstra bred chaiselong, der har masser af plads til at slænge sig.\nEn rigtig lækker og super tjekket sofa, der er ligeså meget design som den er flyder.\nWendelbo | Define sofa\nModulsofa i velour med chaiselong\n24.695,00 DKK\t ➔ Læs mere\nEr den ikke bare lækker, Wendelbo Define sofaen? En næsten dekadent sofa, der ligger i grænsefeltet mellem sofa og daybed, denne sofa kan skilles af på midten, så du får to daybeds.\nSmuk farve i lilla med store hynder og det mest skinnende velour.\nSofa i velour med chaiselong - gul/grøn\nMed en mindre stue er denne hyggelige og flotte sofa med chaiselong helt perfekt.\nDesignet er nordisk og hyggeligt med et betræk af velour og sorte ben. Betrækket af puderne er lavet med et særligt firkantet mønster af syninger.\nLopez passer derfor let ind i de fleste hjem, hvor den med sit enkle og lette udtryk vil lyse stuen op.\nSofa i velour med chaiselong\nKlassisk chaiselong sofa, med ret høj ryg og hjørner. Denne chaiselong sofa har god plads, men er også god at sidde oprejst i og se TV eller læse en bog.\nSofaen fås i grøn velour som vist på billedet.\nSofa i velour med chesterfield møster og chaiselong\nGrøn / Blå / Orange\nSuper tjekket chaiselong sofa fra ILVA. Denne chaiselong sofa har chesterfield mønster med velour stof i enten grøn, rød eller lilla/blå.\nBlød, buet ryg med et retro look. Denne sofa er for dig der vil have et møbel der får opmærksomhed.\nFlydersofa med chaiselong i velour\nBronze / Orange / Grøn / Brun\nSofa med chaiselong i velour\nGrøn / Sort / Grå / Orange / Brun\nBlød sofa i velour med chaiselong\nGrøn / Gul / Grå / Sort\nHelt vildt blød velour sofa i de lækreste farver i dyb grøn, sennepsgul, grå og sort.\nHar du ikke bare lyst til at chille ud i denne bløde og komfortable velour sofa?\nEn sjælden kombination af æstetik og komfort.\nVision Chaiselong sofa er en yderst komfortabel sofa i et stilrent design. De enkle ben i krom komplimenterer det slidstærke koksgrå betræk på bedste vis, men den fås også efter personligt design.\nTorino er en smuk velour sofa med chaiselong i mørkeblå betræk, der fås med både lyse træben og sorte træben. Sofaen passer perfekt ind i ethvert moderne hjem, der benytter sig af mørke kontraster.\nDenne 3-personers sofa med chaiselong fra More er perfekt til dig, der ønsker en tung og iøjnefaldende sofa. Sofaen er i høj kvalitet og i dansk design, og så er den super komfortabel.\n9.636,00 DKK\t ➔ Læs mere\nDenne Lido 3-personers Velour Sofa med chaiselong til venstre er det perfekte valg til det minimalistiske hjem. Den sennepsgule farve giver den et retro look, der komplimenteres af de store knapper.\nGrøn / Grå / Rød / Sort\nDenne Latifa Fløjl sofa er en eksklusiv og dejlig sofa, der fanger den danske ånd perfekt. Den findes i forskellige opstillinger – du vælger selv den, der passer til dig – og så har den et afslappet look.\nTurkis / Blå\nDenne 3-personers sofa med chaiselong fra Maison kombinerer stramme linjer med bølgende puder, hvilket passer perfekt ind i den danske nutidige stil, samtidig med, at den turkise farve giver den et retro look.\nBlå / Sort / Grøn\nDenne sofa med højrevendt chaiselong fra Louis har et moderne look, der samtidig trækker på gammel stil igennem farven. Den passer perfekt ind i det moderne hjem, der gør brug af eklektisk stil og farver.\n144.990.013.599,00 DKK\t ➔ Læs mere\nDenne højrevendte hjørnesofa har et moderne look, og bliver hurtigt blikfang i stuen med sit betræk i flot kastanjefarvet velour. Sofaen er det perfekt valg til dig, der dig holder til de neutrale farver i hjemmet.\nRød / Orange / Blå\nDenne venstrevendte chaiselong sofa fra Riviera Maison har med sit luksuriøse design en evne til at elevere dit hjem. Dens gylden brune velour betræk står pænt til de sortlakerede ben i træ.\nSUNDERLAND er en venstrevendt velour sofa med chaiselong i mørkeblåt velour. SUNDERLAND er det perfekte, moderne valg. Sofaen vil passe ind i ethvert hjem med skandinavisk stil, der bruger mørke farver som kontraster og arbejder med spændende tekstiler.\nSofa i velour med chaiselong og puf\nHvis du arbejder med lyse og neutrale farver i hjemmet, så er denne 3-personers sofa med puf fra Bogart det perfekte valg til dit hjem. Den er udført i skandinavisk design og gør sig bemærket via betrækket i velour.\nDenne venstrevendte sofa med chaiselong vil automatisk give dit hjem et luksuriøst look. Sofaen er udført i et moderne og skandinavisk design, mens den flaskegrønne farve og tekstilet på betrækket låner fra fortiden.\nDenne sofa med højrevendt chaiselong er perfekt til dig, der arbejder med de lyse og støvede farver i hjemmet. Sofaens betræk i mint velour er perfekt i det neutrale hjem, der har brug for lidt lette farver.\nVelour i boligindretning og til din chaiselong sofa\nDet passer til mange indretningsstile, er nemt at matche med andre materialer, og er super godt til at give kant og personlighed til et ellers minimalistisk typisk dansk hjem.\nVelour er skinnende og majestætisk, og bruges ofte til at polstre gamle møblern og til puder, men det kan sagtens bruges til større møbler, som nu for eksempel de sofaer vi har fundet her på siden.\nVelour forveksles ofte med fløjl, men de er faktisk ikke det samme, selv om de minder meget om hinanden. Velour er billigere end fløjl, men har samme udseende og følelse.\nEn sofa i velour er super lækker at sidde på og måske endnu mere at ligge på, med en chaiselong, kan du rigtig byde det bløde stof, mens du chiller Netflix.\nFløjl og velour er ikke bare sanselighed og følelser, det ser også brandgodt ud, med mulighed for at skabe meget individuelle udtryk, alt efter hvilken farve du vælger.\nDu kan vælge en mere neutral farve, som sort eller grå, eller du kan springe ud i de helt vilde farver som pink, orange eller skriggrøn, det er kun fantasien der sætter grænser.\nVelour chaiselong sofa til dig der vil slappe af\nEn chaiselong sofa er en klassikeren af sofaer, særligt når den har dyb sæde, så du rigtig kan flyde ud. Med en chaiselong sofa, får du ekstra plads til benene, også når du sidder med kæresten eller børnene og ikke kan bruge sofaens længde.\nDet er populært med brede chaiselonger for tiden og det giver god mening, for så kan du bruge den lidt som du ville bruge et sidebord eller sofabord. Der er plads til laptop og ipad, et par blade, måske en kop kaffe, men husk at have den på en bakke.\nEt alternativ til en chaiselong sofa kan være en puf. Nogle sofaer sælges med chaiselong, som egentlig er en puf. Her er der ofte tale om en meget stor, flytbar chaiselong, som kan fungere som almindelig chaiselong eller som en ekstra siddeplads når der kommer gæster på besøg.\nLæs også: Stueindretning.dk – alt til stuen\nVelour sofa med chaiselong er et sikkert valg\nDu bliver næppe skuffet, hvis du køber en velour sofa med chaiselong. Her får du tidens hotteste materiale med komfort og hygge fra den klassiske chaiselong sofa. Og du behøver ikke gå på kompromis, der er virkelig mange flotte sofaer i velour der har chaiselong. Her på siden har vi fundet en del af dem, men klik videre til forhandlerne og se de store udvalg.


Ofte stillede spørgsmål – Small Craft Distillery\nVi har opdelt vores varer i to kategorier: Øl og spiritus. Du skal blot klikke på 'øl' eller 'spiritus' i menuen. Når du er inde på den varegruppe du er interesseret i, så fremkommer der oplysninger om hvilken produkter vi har på lager.\nHvordan finder jeg den vare som jeg så på jeres facebook side?\nDu kan bruge søgefunktionen øverst i højre hjørne. Her har du mulighed for at søge på varens navn.\nVi pakker og sender næsten altid varerne samme dag. Der kan dog være få situationer, hvor det ikke kan lade sig gøre.\nBeløbet trækkes først fra dit betalingskort når ordren er afsendt fra vores lager og pakken er overgivet til omdeling.\nØnsker du at annullere en ordre gøres det nemmest ved at besvare den mail som du har modtaget med din ordrebekræftelse. Du skriver blot at du ønsker at annullere ordren. Det er væsentligt at du ikke ændrer emnefeltet på mailen. Du har også mulighed for at annullere din ordre ved at kontakte os på telefon Tlf: 26 48 1231.\nHvad sker der med betalingen hvis jeg annullerer min ordre?\nHvis du annullerer din ordre vil pengene ikke blive trukket fra dit betalingskort.\nJeg vil gerne forudbestille en Whisky eller Absint\nDu er meget velkommen til at forudbestille nogle af vores produkter. De kan blive udsolgt ret hurtigt. Det er nemt, du skal søge efter "forudbestil" eller søge på det produkt du ønsker. Vi sender et bevis, du kan bruge til at indløse din flaske og et forventet tidspunkt for hvornår produktet er klar til afhentning.\nJeg vil gerne bestille bord i jeres bar/restaurant.\nDu er meget velkommen til at ring på 26481231 eller skrive til office@munkebobrewery.com, så sørger vi for at du har det bedste bord, vi kan finde.\nFandt du ikke svar på dit spørgsmål her, er du altid velkommen til at kontakte os på Tlf: 26 48 12 31\nUdenfor vores åbningstid kan du sende en e-mail med dit spørgsmål til: office@munkebobrewery.com. Vi vil vende tilbage til dig hurtigst muligt.


Det er generelt anderkendt, at det er en god idé at have fokus på ergonomi. De fleste personer, der arbejder på kontor, har også haft en ergonomi-kyndig person til at indrette deres kontorplads. Formålet med den ergonomisk korrekte indretning af kontorpladsen siges blandt andet at være forebyggelse af skader og smerter. Men har det overhovedet en effekt?\nMan har i en årrække forsøgt at løse kontor-relaterede nakke-, skulder- og rygsmerter ved hjælp af ergonomiske tiltag. De ergonomiske tiltag tager udgangspunkt i en forståelse af, at belastning er dårligt for kroppen, samt at der findes rigtige og forkerte måder at bevæge sig på eller sidde på.\ni 2018 udkom et opsamlings-studie (et studie der samler alle relevante forskningsartikler) om ergonomiens betydning i forhold til smerter. Studiet viste, at ergonomiske tiltag - blandt andet brug af hæve-/sænkeborde ikke har nogen effekt på smerter i nakke, skulder eller arme.\nVi ved derfor i dag, at fortællingen om at generelle ergonomiske tiltag leder til færre smerter, er forkert - det passer ganske enkelt ikke.\nDe fleste kender nok til de forskellige løsninger som fx hæve-/sænkeborde, rådgivning om arbejdsstilling mm. Hensigten med disse ergonomiske justeringer er, at man får mindre ondt fordi man sidder eller står korrekt.\nSelvom den ergonomiske tankegang har eksisteret i en del år - og uden tvivl er en del af langt de fleste arbejdspladser, så er der fortsat flere og flere der får smerter. Hvordan kan det være?\nHele præmissen bag ergonomi ser ud til, at være forkert. Der findes ikke rigtige eller forkerte siddestillinger. Det forholder sig nemlig sådan, at dem der sidder "rigtigt" oplever smerter ligeså ofte, som dem der sidder "forkert".\nVi ved også i dag, at det er sidde, eller i det hele taget bevæge sig "forkert" ikke øger risikoen for at udvikle smerte i fremtiden. Hvis ikke du får ondt af at sidde på en bestemt måde, skal du ikke være nervøs for, at det vil hævne sig i fremtiden.\nHvis du oplever at have smerter når du sidder i en specifik position, så kan du forsøge at sætte dig i en anden position. Hvis den nye position er mere komfortabel er positionen ok. Hvis en specifik siddestilling giver smerter er det ikke ens betydende med, at positionen generelt er forkert. Dog kan du med fordel afholde dig fra den position i en periode og senere vænne tilbage til den.\nHvorfor indtager vi ofte de såkaldte "forkerte" siddestillinger? Det skyldes, at vi her kan sidde rart og afslappet. Hvis noget er rart og afslappet, bør man ikke forbinde det med at det er dårligt - tværtimod. Kroppen indtager ubevidst en position, som den finder ro i.\nNoget der kan kategoriseres som usundt og potentielt smertefremkaldende er inaktivitet. Hvis du indtager en siddeposition - uanset hvilken - og bliver siddende i denne i 8 timer, så vil langt de fleste opleve smerter. Derfor handler det i højere grad om at variere sin siddestilling løbende og få bevæget sig lidt i løbet af dagen.\nHvad kan man gøre, hvis man har ondt når man sidder?\nIndledningsvis skal du glemme tanken om, at du kan sidde rigtigt og forkert. Sæt dig på en måde der føles rar og ikke giver smerter. Det kan fx være ved at sætte stol og bord i en højde der giver dig en behagelig siddeposition. Du kan også forsøge at ændre på skærmens højde hvis det kan hjælpe. Har du det bedre med at stå op, så er dette også en mulighed.\nBudskabet er, at der ikke er faste regler for hvordan man skal sidde. Det betyder dog ikke, at vi kan lave nogle individuelle "regler" eller have nogle individuelle favorit-siddestillinger (husk; at sidde i sofaen med en computer på skødet er også en mulig siddestilling).\nI ovennævnte studie fandt man, at det at indlægge hyppige pauser kan være med til at forebygge smerter. Derudover ved vi, at smerter er komplekse og at mange faktorer kan påvirke smerter. Hvis du har smerter ved at sidde ned, så bør du i overvejende grad se på andre faktorer som søvn, aktivitetsniveau, rygning mm. Specifikt for rygsmerter ved vi også, at jobtilfredshed er en faktor ift. at få smerter.\nHer er hvad du selv kan gøre for afhjælpe dine smerter:\nOptimér din søvn.\nImplementér træning og fysisk aktivitet i dagligdagen.\nIndlæg pauser i løbet af arbejdsdagen.\nFå afledt opmærksomheden fra dine smerter.\nIndlæg bevægelse som en del af arbejdsdagen.\nArbejd med den sociale trivsel.\nReducér dit stressniveau.\nSe på, om du kan ændre din kost i en sundere retning.\nKig på, om det at ændre nogle arbejdsopgaver kan afhjælpe.\nFå opdateret din forståelse for dine smerter.\nHvis ikke du selv kan komme smerterne til livs, så kan du søge professionel hjælp hos en fysioterapeut.\nHos Hørsholm Fysioterapi & Rygcenter er vi eksperter i behandling af smerter. Vi hjælper rigtig mange personer med smerter relateret til kontor arbejde.\nRing og bestil en tid på 45869400 eller skriv til post@horsholmfys.dk.


AMERICAN AIRLINES LOUNGER SERVERER VARME MÅLTIDER IGEN - HVAD MAN SKAL VIDE - AMERICAN AIRLINES\nAmerican Airlines lounger serverer varme måltider igen - her er hvordan de vil være forskellige\nVigtigste American Airlines American Airlines lounger serverer varme måltider igen - her er hvordan de vil være forskellige\nAmerican Airlines genindfører varme madvarer tilbage til sine Admiral Clubs med forholdsregler på grund af COVID-19.\nVarm mad kommer tilbage til American Airlines & apos; Admirals Club-lounger.\nEfter måneder med ændret mad service på grund af COVID-19 pandemien, vil passagerer i flyselskabsloungen igen være i stand til at vælge muligheder som varme sandwicher, mac og ost og pizza, meddelte flyselskabet for nylig.\nMed tilbagevenden vil der imidlertid blive indført sundhedsforanstaltninger, herunder en medarbejder, der serverer mad bag en plastdeler som et alternativ til spisning i bufféstil. Ansigtsmasker er påkrævet, mens de er inde, passagerer vil bemærke gulvoverføringsmærker, der markerer korrekt social afstand og håndrensningsstationer spredt over hele loungen.\nKapaciteten vil være begrænset til 50 procent for at muliggøre problemfri social afstand.\nI de sidste par måneder har passagerer på Admirals Clubs kun været i stand til at vælge imellem færdigpakkede valg, der er pakket individuelt som sandwich og snacks. Men i denne uge annoncerede flyselskabet, at en udvidet menu med gratis varm mad inklusive røræg, supper, mac & ost og vender tilbage til Admirals Club-lounger den 12. august. Undertegnede menupunkter til salg som sandwich og salater vil være tilgængelige at bestille via QR-kode fra 19. august.\nDe, der er på udkig efter en lokal billetpris, kan nyde en pizza med dybe retter i Chicagos O & apos; Hare lufthavn eller bryst i Dallas Fort Worth International Airport.\nbedste steder til juleferie\nAmerican Airlines admiralklub Kredit: Hilsen American Airlines\nDa Admirals Club-lounger åbnede igen i juni, foretog vi robuste forbedringer for at styrke trivsel for gæster og teammedlemmer, der arbejder i loungerne som en del af vores multi-tierede Clean Commitment-strategi, flyselskabets vicepræsident for Global Marketing & Digital, Janelle Anderson, sagde i en erklæring. Vores gæster fortæller os, at de har været ivrige efter, at deres menufavoritter vender tilbage, og vi er glade for at bringe disse varer tilbage, alt imens vi følger CDC-retningslinjerne og opretholder vores forpligtelse til at levere en sikker og ren service med omhu.\nI juli, Delta genåbnede sine Sky Club-lounger over hele landet og begrænser madserveringen til individuelle grab & go-muligheder.\nAmerican Airlines har, ligesom de fleste flyselskaber i verden, også foretaget store ændringer i sin flyvning af mad og drikkevarer, herunder skære alkohol , ændring af snackmuligheder og begrænser hvor ofte kabinebesætningen gå op og ned ad gangen.\nhvor er sanibel island\nUno er ikke længere bare et kortspil - det får sit eget tv-spilprogram


Guide: Alt du behøver at vide som studerende over 18 år - Studierelevante nyheder - StudenterGuiden.dk\nSå er tiden kommet, hvor du som studerende fylder 18 år, og det betyder 1 ting – SU. Du får endelig penge for at studere. Men der er meget mere man skal vide når man er over 18 år og er studerende. Der er faktorer såsom bil, bolig, a-kasse og fritids-ulykkesforsikring. Alt dette vil vi hjælpe dig igennem med ved hjælp af denne guide.\nSom en 18 studerende i Danmark så har du ret til SU. Hvor høj eller lav SU'en er, afgøres af dine forældres indkomst - eller din boligsituation hvis du bor alene. SU er en fantastisk ting, du har nu siddet på skolebænken i 12 år, og nu får du faktisk penge for det. Størstedelen af de elever der studerer videre efter folkeskolen, er bekendt med begrebet SU, så den kommer vi ikke nærmere ind på.\nDu er nu 18 år, dvs. at du har muligheden for at erhverve dig et kørekort. Et kørekort som giver dig tilladelse til at køre bil i ind og udland. Bilen er utrolig god mulighed for dig som har langt i skole, eller hvor det offentlige er noget værre rod. Bilen er nok at foretrække hos alle studerende hvis de kunne vælge, men ikke alle kan låne en bil, så må man selv købe en. Det med at købe bil er som regel en ret stor udgift i køb. Plus det er en ekstra udgift til hverdagen grundet benzin og forsikring.\nVores anbefaling er at hvis du har langt til skole, enten pga. De offentlige forhold er dårlige eller du bare generelt har langt i skole, så kan en bil være lige det transportmiddel du har brug for. Hvis du har mellem 0-10 km i skole så anbefaler vi at du tager jernhesten, da det som regel er det hurtigste, plus du undgår al trafikken i myldretiden.\nDu er nu 18 år, og ser dig selv som voksen, så du tænker måske på bolig. Der er mange fordele og ulemper ved at flytte hjemmefra som 18-årig. Du kender sikkert allerede lidt til fordelene og ulemperne ved at flytte hjemmefra, men herunder er de alligevel beskrevet.\nFordelene ved at flytte hjemmefra:\nDu har dit eget hjem du kan indrette og tilpasse\nIngen der bestemmer over dig\nUdeboende SU som ofte er 5 gange højere end hjemmeboende\nMulighed for at bo tættere på studiet\nDog er der en del ulemper forbundet med at flytte ud bl.a.:\nLeje/køb af bolig er forholdsvis dyrt hvis du kun er på SU\nIngen kære mor til at hjælpe med husholdningen\nIngen mad, medmindre du selv laver det\nTil tider ensomt\nMindre plads at begå dig på\nMan kan dog vælge at flytte sammen med et par venner også er forholdene anderledes. Det vil tildeles være nemmere at finde en lejlighed, og procentvis billigere at dele en lejlighed. Dog er du ikke herre over hjemmet, men du må indfinde dig med dine roomies dårlige vaner.\nDer er mange fordele og ulemper ved at flytte hjemmefra, dog anbefaler vi til, at man har økonomien til det, og har fuld forståelse for hvad det kræver at bo alene.\nNu hvor du er 18 år, så det på tide at melde sig ind i en a-kasse. Grunden til dette skyldes at du flere steder kan få gratis a-kasse når du er studerende. Melder du dig ind i en a-kasse 1 år før du er færdig på studie, så den dag du er færdiguddannet giver din a-kasse dig dagpenge svarende til ca. 14.000kr. alt afhængig af a-kassen. Det modtager man de første 3 måneder, så du ikke behøver at stresse over at skulle finde job, eller finde ud af om du skal læse videre.\nDer er dog der nogle krav du som studerende skal overholde for at kunne få et gratis medlemskab. Derudover er det vigtigt at påpege, at det kun er så længe, du er studieaktiv på din pågældende uddannelse, at a-kassen er gratis – samt så længe du er under 30 år. Der er mange a-kasser derude, og det kan være svært at finde den a-kasse, man skal vælge. Derfor anbefaler vi, at man gør sig klogere på sider som A-kasse Eksperten, der sammenligner de forskellige udbydere.\nDe fleste har en fritids- ulykkesforsikring gennem deres forældre, denne forsikring gælder indtil man enten er 18 eller 21 år. Det er ret essentielt at man tjekker op på dette, så kan vi kun anbefale at man skynder sig at tegne sig denne forsikring. Prisen er meget forskellig fra person til person, men en god og sikker fritids- ulykkesforsikring koster mellem 130-300 kroner om måneden. Du kan tilføje en række valg, som gør at du er bedre sikret ved skader eller lignende, dette betyder selvfølgelig også at du betaler mere.\nEn historie fra det virkelig liv: Nicklas på 20 år spiller til dagligt fodbold og har aldrig haft en skade. Han til dagligt er han tjener i en restaurant i byen. Nicklas spiller så en kamp i Kalundborg, hvor han bliver fældet på groveste vis bagfra. Han ender så en tur på hospitalet hvor han får af vide, at hans forreste korsbånd er røget, og han skal opereres. Nicklas havde ingen fritids- ulykkesforsikring og han kunne først begynde at arbejde 6 måneder efter operationen. Han fik konstateret en mén grad på 8%, men i og med han ikke havde fritids-ulykkesforsikring, så fik han ikke de 110.000 kr. Som forsikringen ville have givet ham for hans mén grad.


Kvinder får babyer senere og senere i livet. Og selvom alder bestemt er en vigtig faktor, når du prøver at blive gravid, i disse dage er der måder at forsinke dit biologiske ur. Æggefrysning er en af disse måder. Æggefrysning (også kendt som oocytkryopbevaring) bliver langsomt mainstream. Selvom det engang blev betragtet som eksperimentelt, er det ikke længere tilfældet. Men mange spørgsmål, mens du undersøger processen, inklusive omkostninger og succesrater for at blive gravid med æg, der engang var frosset.\nHvis du er en af de millioner af kvinder, der overvejer at indefryse hendes æg, er det her, du skal overveje, før du går videre:\nHvad betyder ægfrysning nøjagtigt?\nProcessen med ægfrysning (oocytkryopræservering) involverer at stimulere æggestokkene med hormoner til at producere flere æg, hente ægene fra æggestokkene og føre dem til laboratoriet, hvor de afkøles til temperaturer under subzero, der skal optøes og bruges ved en senere dato.\nAlder er vigtig\nAlder er en vigtig faktor, når det kommer til at fryse dine æg. Mange kvinder beslutter at gennemgå denne medicinske procedure i deres tidlige 40'ere eller i slutningen af 30'erne, men medicinsk forskning viser, at levende fødselstal er højest hos kvinder, hvis æg er frosset i slutningen af 20'erne eller begyndelsen af 30'erne. Husk, at patienter også skal tage hensyn til andre faktorer, såsom hvor mange børn de ønsker, og hvornår de gerne vil begynde deres første graviditet.\nIkke alle fertilitetsklinikker oprettes lige. Hvis du overvejer at fryse dine æg, skal du finde en klinik, der har masser af erfaring med proceduren. Bed klinikken om at give dig succesrater med frysning af æg fra deres egne data - ingen gennemsnitstal baseret på offentliggjort dato fra andre klinikker. Det er også en god ide at spørge, hvad succesraten er efter alder. Klinikker, der har erfaring med at optø æg, har ofte arbejdet med donoræg fra unge kvinder i 20'erne. Disse æg kan være mere tilbøjelige til at optø uden skader og er utvivlsomt mere tilbøjelige til at producere sunde graviditeter og babyer. Men hvad er tallene, hvis du er i 30'erne?\nOddsen for at få levende fødsel fra frosne æg varierer efter alder. En kvinde på 34 år har brug for 10 frosne æg for at have 75% odds for en enkelt levende fødsel. Denne succes odds mindskes når patienten bliver ældre. Og ikke alle konserverede æg kan overgå optøningsprocessen. Så hvis du er gift, eller du har en partner, men stadig ikke kan blive gravid i øjeblikket, er chancerne for, at klinikken vil anbefale dig at gå efter et frossent embryo i stedet for et frosset æg, da det har en bedre chance for succes.\nFrem for alt andet, siger læger, er kvinder, der overvejer at fryse deres æg, nødt til at forstå, at det ikke sikrer en baby i fremtiden. Sammen med problemer, der kan opstå med æggene, er der mange andre årsager til infertilitet - mandlige problemer som f.eks. Lavt sædantal, såvel som kvindespørgsmål som endometriose og polycystisk æggestokkesyndrom - som kan forstyrre planerne om at blive gravid.\nFrysning af æg er ikke billigt. Forberedelses- og opsamlingsprocessen koster alene omkring $ 10.000 i gennemsnit, mens lageromkostningerne er omkring $ 800 årligt. Mange kvinder, der ønsker at gennemgå proceduren, holdes tilbage på grund af økonomiske begrænsninger. Så jo før du sparer, jo bedre.\nGenerelt forbliver forsikringsdækning for omkostninger forbundet med indefrysning af dine æg plettet, selvom nogle udbydere kan hjælpe med at tage regningen for nogle medicin. Udgifter til lomme løber mellem $ 7.500 og $ 12.500 for hver æg-frysecyklus, mellem $ 2.800 og $ 5.000 til medicin og op til $ 800 pr. År til opbevaring af ægene. Og undertiden afhænger af en kvindes alder og kvaliteten af hendes æg flere runder for at hente de anbefalede 10 til 30 æg. I en enkelt runde starter omkostningerne til frysning af æg omkring $ 5.000, og nogle kvinder bruger dobbelt så meget.\nMere om fertilitet:\nHvornår er du mest fertil?\nHvad skal du spise, når du prøver at blive gravid\nCBD-olie erstattede ikke min krympe, men jeg udelukker ikke det\n3 Familieture i foråret, der ikke vil bryde banken\nDIY garnet indpakket breve vil opgradere dit barns soveværelse\nÅben tilmelding: Information til familier og forventningsfulde mødre\nDen underligste og viseste graviditetsråd, jeg har modtaget


Grøntsager og type 1-diabetes (sukkersyge) - Diabetes\nGrøntsager giver en langsom og stabil blodsukkerstigning og bidrager med mange vitaminer, mineraler, antioxidanter, kostfibre og andre stoffer, der har betydning for vores sundhed. Det er derfor godt at spise mange grøntsager og gerne til flere af dagens måltider. Den officielle anbefaling 6 om dagen svarende til 600 g grøntsager og frugt gælder for alle børn over 10 år og voksne.\nI de officielle kostråd anbefales det, at du spiser mindst 300 g grøntsager om dagen, og at du især vælger de grove grøntsager. De 300 g grøntsager kan f.eks. fordeles med 100 g til den kolde mad og 200 g til den varme mad. Spis gerne forskellige slags grøntsager.\nGrøntsager kan inddeles i grove og fine grøntsager ud fra indholdet af de kostfibre, der kan opløses i vand. Kostfibre, og især de vandopløselige kostfibre, synes at have en positiv effekt på blodsukkeret, da de forsinker optagelsen af kulhydrater fra tarmen. Det er derfor bedst at spise flest af de grove grøntsager.\nRå grøntsager indeholder flere vitaminer end tilberedte grøntsager. Til gengæld kan de fleste spise større mængder af tilberedte grøntsager, bl.a. fordi de er lettere at tygge.\nIndholdet af kostfibre er uændret i rå og i tilberedte grøntsager.\nEnkelte rå grøntsager, f.eks. grønne bønner, indeholder stoffer, der kan give mavekneb. Disse stoffer forsvinder ved kogning.\nVær opmærksom på, at nogle syltede grøntsager er sødet med sukker. Spiser du f.eks. en portion rødkål fra glas, skal du regne med de ekstra kulhydrater, som sukkeret giver.\nMajskerner indeholder ca. 20 g kulhydrat pr. 100 g. Tal med din diætist, om du skal tælle kulhydrater i majs og majskolber.\nSe Diabetesforeningens app til kulhydrattælling\nI vores opskriftssamling kan du finde opskrifter på lækre, spændende retter med grove grøntsager og få tips til, hvordan du får flere grove grøntsager ind i din daglige kost.\nLæs temaet om grove grøntsager